text:
The content originally appeared on: Diario
Minister Rocco Tjon:
ORANJESTAD (AAN)/NEW DELHI – Sr. Rory Corcoran ta e director di e centro nobo cu Interpol a lansa na januari di e aña aki. E meta di e centro ta pa combati crimen financiero y corupcion y ta pa provee un punto central globalmente pa duna asistencia na tur pais cu ta miembro di Interpol.
Investigacion cientifico cu a wordo conduci na aña 2020 ta mustra cu 99 pais tawata victima di actonan coruptivo y crimen financiero. Calculonan ta mustra cu e diferente comunidadnan a perde alrededor di 42 biyon dollar na e criminalnan aki. Aruba no tawata un excepcion y nos tambe a bira victima di esaki.
Interpol su centro di crimen financiero y anti-corupcion ta coopera y traha hunto cu Financial Action Task Force, the Egmont Group, Unidadnan Financiero Investigativo, Cuerponan Policial y sector financiero. E combinacion aki di experticio, informacion, tecnologia y metodonan investigativo ta su forsa.
Aruba su delegacion a reuni cu sr. Corcoran cu ta e director di e centro aki, y a reuni tambe cu sr. Stephen Kavanagh. Sr. Kavanagh ta responsabel pa Interpol su “Global Crime programmes” di “Cybercrime, Counter Terrorism, Organized and Emerging Crime”.
Ambos a indica cu nan ta bay yuda Aruba y otro luna lo tin un reunion cu Interpol y tur departamento Hudicial pa hunto cu Interpol yega na un “roadmap” cual lo wordo ehecuta otro aña.
E centro aki lo bay enfoca riba asistencia investigativo, operacional y analitico, pero tambe asistencia di “capacity building”. Minister di Husticia y Asuntonan Social Sr. Rocco Tjon a keda sumamente satisfecho cu e disponibilidad di parti di Interpol pa asisti Aruba den intentonan pa sigui combati crimen financiero y corupcion mas fuerte.


c: text/html

text:
Awe mainta hopi mucha tabata mustra contento di bolbe scol pa un aña escolar nobo. Mesun contento cu e muchanan tabata pa topa bek cu nan amigo- y maestronan, e tabata un sentimento di preocupacion pa hopi mayor pa nan yiu(nan)bolbe scol memey di un crisis serio di salud. Apesar di esaki e rednan social awe mainta tabata repleto di post di e mayornan deseando tanto nan yiu como yiu di nan famia y amistadnan, un aña escolar exitoso.
Nos Prome Minister, Evelyn Wever-Croes, den su mensahe riba facebook, a desea tur alumno y docente hopi exito den e aña escolar 2020-2021, cu ta cuminsa despues di poco atraso. Cu esaki ta un aña cu retonan, y e ta spera cu nos lo por mira atras na final como un aña exitoso, y el a finalisa: “Dios bendiciona boso tur”.
No pa tur mucha awe tabata e prome dia di scol debi segun e decision di SKOA ta 50% di alumno por ta na scol. E alumnonan ta parti den dos grupo y cada scol a organisa esaki segun nan planificacion con e alumnonan ta bin scol. E mayornan por a haya informacion riba e pagina di Facebook di e diferente scolnan. Si tuma como ehempel St. Paulus School cu a comparti riba nan Facebook, con nan a organisa e entrada na e scol segun e reglanan pa tin distanciamento fisico entre mayor, maestro y otro alumnonan.
Riba e website www.arubacovid19.org tin tur informacion di Directie Volksgezondheid Aruba den e seccion di Educacion. E ta na hulandes y aki tanto e mayor-, maestro- y alumnonan por haya informacion importante di e ‘preventieve maatregelen’ cu ta crucial pa yuda garantisa cu tur hende ta ‘safe’.

robotstxt: allowed

filter: keep


text: KRALENDIJK – Un informashon ku ya algun tempu pasa Radio Live 99.9 FM a menshoná ku fiskal mayó di Boneiru Bote Ter Steege ta bai bandoná Boneiru. Definitivamente el a keda nombra komo Prokuradó General di Aruba. E ta inisiá e posishon nobo entrante 1 di sèptèmber binidero. Esaki ta loke konseho di minister di Reino a disidí djabièrnè na Hulanda. E parti ofisial di esaki no ta anunsiá ainda. Ter Steege ta na Boneiru for di 2018 den e funshon komo fiskal i fiskal Mayó suplente na parkèt di promé instansia di Boneiru, Sint Eustatius i Saba (BES). E ta para na kabes di parkèt di Ministerio Públiko BES. Den e funshon e ta susesor di eks Fiskal Mayó, Henry Hambeukers. Promé ku Ter Steege a okupá e funshon na Boneiru, e tabata entre otro fiskal koordinadó pa aviashon tempu di e desaster aéreo ku buelo 1951 di Turkish Airlines. El a bin Boneiru prosedente di e parkèt na Amsterdam. For di algun luna e nòmber di Ter Steege tabata sirkulá komo e próksimo PG di Aruba. Awor e ta bira na Aruba susesor di prokuradó General , mr Alexander van Dam, ku a baha komo PG di Aruba na 2019. Te na e momentu aki mr A.J. van Deutekom ta fungi komo Prokuradó General interino di Aruba. Un di e logro nan na Boneiru ta ku Ter Steege komo Fiskal Mayó, a logra antianisá e kuerpo di fiskalnan di parkèt BES.


text: KRALENDIJK – USIBO a tuma nota ku gobièrnu ulandes a disidí di alargá e medidanan di emergensia ku 3 luna mas. Nos no sa si ainda bou di kua kondishonnan esaki lo tuma lugá. Pues te ku 13 di yüni awor trahadónan lo por sigui risibí 80% di nan salario, dado kaso nan no tin trabou pa motibo di e krisis di corona. USIBO ta gradisido pa e alargamento aki, pero na mes momento USIBO kier hasi un yamada na tur sektor pa nos no bai drumi kere ku e alargamentu aki lo keda pa semper. USIBO ta di opinion ku mester usa e temporada aki, kaminda nos trahadónan ta risibí un ayudo, pa prepará pa ora kuminsá habri Boneiru. Nos ta kontento ku en partikular hotèl Flamingo, Delphins Hotel, Habitat i Plaza, tur kuater miembronan di BONHATA ta usando e tempu aki pa trein nan personal.SZW ta duna kompanianan e fleksibilidat pa por trein trahadó nan pa por kumpliku tur e protokòlnan nobo. Tambe USIBO a tuma nota ku te ku 13 di yüni empresanan lo por hasi uzo di trahadónan. Nos sa ku tin hopi trabou ku por hasi, manera trabounan di mantenshon, di limpiesa. Tambe lo ta bon pa organisá e plataforma kon ta bai mantené e distansia sosial ora kuminsá habri atrobe. Nos a komprondé ku e trahadónan ku keda yamá lo traha máksimal 32 ora pa siman i lo risibí 80% di nan salario ku nan tabata risibí kaba. USIBO ta spera ku trahadónan lo duna nan koperashon pa asina nan mantené nan mes ku e bon kustumber di traha i alabes risibí treining den nan trabou.


text:
ORANJESTAD - Suzy Maduro a introduci su propio consultancy cu ta carga su propio nomber, esta, Suzy Maduro Consultancy. Suzy Maduro a splica cu e ta bai ofrece consulta riba “public relations” y communicacion y e ta bai profila su mes como un “motivational speaker” pa duna diferente gruponan den comunidad hermentnan valido pa mehora nan imagen y nan relacion cu e publico.
Otro terenonan cu e por yuda ta den comunicadonan pa prensa local como internacional, planificacion di comunicacion cu media, ehecuta trabounan cu kizas compania of organizacionnan no ta yega na dje.
"Semper mi tabatin un deseo di un dia tin mi mes negoshi y ta pesei awe mi ta contento di porfin a tuma e paso aki. Esaki ta e momento perfecto pa mi bai sigui desaroya y pasa mi conocemento y experiencianan pa bon uso. Mi ta pensa cu lo mi por nifica mas pa compania of organizacionnan cu no tin presupuesto pa un “PR full time” pero cu algun bes kier manda
informacion pa clientenan y of kier keda cu bon relacion cu e publico," Maduro a bisa.
Suzy Maduro a termina su Havo na Colegio Arubano y despues a bai Merca pa sigui studia y na unda ela obtene e titulo di "Bachelor of Science in Journalism" for di Bowling Green State University na Ohio, U.S.A.
Suzy Maduro tin un trajectoria largo den su carera profesional na Aruba, cual a cuminsa como relacionista publico den sector hotelero. Despues di esaki ela bai traha como asistente di e secretario di prensa di Gobierno di Aruba, y na 1989 Maduro a bai traha na SETAR como relacionista publico.
Durante su carera ela haya oportunidad di a traha entre 1991 pa 1995 den Public Relations na Cabinet di Minister Plenipotenciario di Aruba na Den Haag, Hulanda.
Na su regreso na Aruba ela bai traha bek na SETAR, na unda ela traha como PR officer y despues como Corporate Communications Officer y a pasa den tur e cambionan di e compania y tur e desaroyo cual a conduci na final cu ela bira un NV.
Awe Suzy a dicidi di lansa su propio consultancy cu ta cargo su propio nomber. "Mi tin hopi di comparti cu e publico en general y mi ta dispuesto pa motiva cualkier persona pa nan traha pa surpasa nan propio expectativanan, tuma curashi pa sigui bo sonjonan, traha un plan y traha pa yega bo meta pa satisfaccion den decision nan tuma pa bo carera," Maduro a termina bisando.
Suzy Maduro a introduci
Suzy Maduro Consultancy y a revela cu e ta bai profila su mes como un motivational speaker
20 di juni 2019


text:
WILLEMSTAD- 24 di yanüari 2017 –Ofisina di Turismo di Kòrsou (CTB) ta bai partisipá próksimamente na e New York Times Travel Show ku lo tuma lugá di 27 pa 29 di yanüari 2017. New York Times Travel Show ta un di e èksponan turístiko mas importante di Norteamérika; su públiko ta úniko, ku representante di e merkadonan di turismo mas importante na mundu, manera Áfrika, Asia, Australia, e region Pasífiko Sur, Canada, Karibe, Europa, Mexico, Sentroamérika, Suramérika i Estádos Unídos.
Mas di 500 ekspositor for di mas di 150 pais ta partisipá na e èkspo akí, inkluyendo algun ofisina di turismo nashonal i internashonal, destinashon, liña di krusero, tour operator, hotèl/resòrt i otro kompanianan ligá na biahamentu. Ademas, e Travel Show ta risibí mas di 6.000 profeshonal di sektor turístiko, mas di 600 profeshonal di medionan di komunikashon i mas di 15.000 konsumidó.
Despues di e éksito ku Kòrsou tabatin na 2016 ku e brelnan di realidat virtual (VR goggles) i di a risibí e premio pa e stènt di mas kreativo na e èkspo, CTB ta preparando pa otro tremendo aktividat interaktivo e aña aki.
Na e stènt di Kòrsou, ta bai krea un ‘Mosaiko di Kòrsou’, un imágen di 2,4 m x 1,7 m di nos famoso Handelskade. E mosaiko lo konsistí di un kantidat di potrèt ku personanan individual lo saka e fin di siman aki i publiká riba nan kuenta públiko di Instagram ku e hashtag #RightNowInCuracao.
CTB ke invitá bo pa yuda krea e imágen promoshonal úniko akí.
Esei ta bai di e siguiente manera:
- Saka un potrèt di bo mes òf di bo ambiente na Kòrsou
- Subi e potrèt riba bo Instagram i ‘follow’ nos na @CuracaoTB entre djabièrnè 27 di yanüari pa djadumingu 29 di yanüari 2017.
- Tag #RightNowInCuracao
E potrèt ku bo manda lo aparesé riba e imágen promoshonal di Kòrsou, pa mustra New York kiko ta pasando ‘Right Now’ (Awor Aki) na Kòrsou. Djadumingu dia 29 di yanüari 2017, lo presentá e mosaiko kompleto i definitivo na final di e New York Times Travel Show. Unabes ku e evento ta tras di lomba, lo manda e mosaiko Kòrsou.
Djòin CTB i mustra New York kiko ta pasando ‘Right Now in Curaçao’!


text:
E minister hulandes pa Bibienda Popular i Ordenamentu Teritorial, Hugo de Jonge, riba djabièrnè 18 di yüni a hasi un bishita na Komishon di Hür Boneiru. E mandatario a papia ku presidente, sekretario i miembronan di e komishon di hür tokante entre otro e preshon grandi ku tin riba merkado di hür.
Un di e puntonan di atenshon ta disponibilidat di kas di hür pagabel pa término largu. Nan
a papia tambe tokante e tendensianan ku e komishon di hür ta mira den e petishonnan pa
informashon ku ta drenta i e kasonan i seshonnan di mediashon ku entretantu nan a tene.
Den e tempu binidero Komishon di Hür Boneiru huntu ku Entidat Públiko Boneiru i e ministerio hulandes ta sigui hiba konsulta pa realisá e posibel puntonan di mehorashon. Komishon di Hür Boneiru a keda instituí i e ta aktivo for di meimei di aña 2021, despues ku e legislashon nobo di hür a drenta na vigor. E ta un organisashon imparsial pa prevení, yuda solushoná i formalmente regla konflikto entre e doño di kas i e persona ku ta hür kas serka dje. Ku dunamentu di bon informashon e komishon di hür ta enfoká riba prevenshon di konflikto.
Den kaso ku e doño di kas i e persona ku ta hür kas serka dje huntu no ta logra solushoná e konflikto, e ora ei e komishon di hür ta ofresé yudansa ku informashon imparsial. Si esaki no trese un solushon, e ora ei pa medio di evaluashon di e konflikto hasiendo uso di legislashon i regulashon, por duna un veredikto ku ta obligatorio pa ámbos partido. Komishon di Hür Boneiru ta duna veredikto entre otro tokante preis di hür den kaso di un akuerdo di hür nobo, oumento i/òf redukshon di hür, gastunan di servisio, kanselashon di akuerdo di hür i stipulashon irasonabel den un akuerdo di hür. Pa mas informashon
tokante Komishon di Hür Boneiru por bishitá e wèpsait: www.huurcommissiebonaire.com.
Aki por download e formulario tambe ku por usa pa mèldu un kaso i e kalkuladó di preis di
hür ku kua por kalkulá altura di e preis di hür.


text:
PROMÉ MINISTER GILMAR PISAS A RISIBÍ E EMBAHADOR DI REINO NA REPÚBLIKA DI SANTO DOMINGO
PROMÉ MINISTER GILMAR PISAS A RISIBÍ E EMBAHADOR
DI REINO NA REPÚBLIKA DI SANTO DOMINGO
Willemstad – Promé Minister Gilmar Pisas a risibí e Embahador di Reino na Repúblika di Santo Domingo sr. Frank Keurhorst dia 7 di novèmber 2022.
E bishita aki tabata unu di kortesia kaminda Promé Minister sr. Pisas tabatin e oportunidat pa sera konosí ku e Embahador sr. Keurhorst i alabes toka algun tema.
Temanan ku a keda trata tabata entreotro Visa, kolaborashon i koperashon di parti di Embahada, ekonomia i MoU (Memorandum di Entedimentu) nan ku a keda será ku Repúblika di Santo Domingo.
E Embahador tabatin diferente kombersashon ku diferente otro Minister di Gabinete Pisas II i alabes otro instansianan manera KvK, Cinex, Curinde, CTB i CPA, e.o.
E kombersashon a tuma lugá den un ambiente hopi ameno.


text:
Deporte
Segun entrenadó Joel Diaz: Avni Yildirim lo ataka “Canelo” for di tempran…
Saul, “Canelo” Alvarez ta defendé su titulo djasabra awor vs e bòksdó di asendensia Turko ku ta Avni Yildirim.
E kampeon mundial Mehikano ta faborito grandi pa retené su korona djasabra awor kontra di un bòksdó hopi deskonosí. Yildirim ta e rival mandatario di “Canelo”.
This content is exclusive for members
Register or login to unlock this article
Deporte
Segun ehekutivo haltu di Red Sox: No ta bèrdat ku Xander a stòp di komuniká…
Sam Kennedy ku ta CEO di e organisashon di Boston Red Sox ta ninga ku e pelotero estrea Xander Bogaerts a stòp di komuniká ku nan.
Sam Kennedy a deklará ku nan tabatin kontakto ketu bai ku agente dje pelotero estrea i ku nan no tin e impreshon ku Red Sox ya no ta den lucha pa e shortstop estrea agente liber.
Xander Bogaerts den 2022 a bati pa averahe di .307 ku 15 homerun i 73 kareda empuhá den 150 wega.
Deporte
Ayera den baseball Invernal di Puerto Rico: Rafaela 3-2, 2 anotá i 1 RBI…
Cedanne Rafaela prospekto YDK di Boston Red Sox tabatin un bon aktuashon ayera pa yuda e tim di Caguas gana di Mayaguez ku anotashon di 7-1.
E la hunga shortstop i tambe centerfield pa e tim di Criollos de Caguas i bai di 3-2, ku 2 kareda anotá i 1 kareda empuhá.
E la subi su averahe na .255…
Mariekson, “Didi” Gregorius a hunga shortstop pa e tim di Santurce ku a pèrdè 8-4 vs Carolina i bai di 5-1, ku 3 ponche.
Cedanne Rafaela su averahe ta di .176.
Deporte
Jeremie Frimpong leshoná awe durante training
DOHA (C) – Jeremie Frimpong awe durante trainingnan di e selekshon hulandes a leshoná su ènkel.
E mester a bandoná training di awe mainta.
Esaki a tuma luga ora ku e ta den un duelo ku Wout Weghorst i aki ela sinti dolor na su ènkel drechi.
Mesora ela stòp e training i a bai serka dòkter pa wak kon serio esaki por ta.
E no a hunga ainda den e dos promé weganan i lo mester hasi su debut ainda.
Daily Nobo
Segun ehekutivo haltu di Red Sox: No ta bèrdat ku Xander a stòp di komuniká…
Ayera den baseball Invernal di Puerto Rico: Rafaela 3-2, 2 anotá i 1 RBI…
Eks presidente chino Jiang Zemin (96) a fayesé
Ministerio di Agrikultura: Na Ecuador a deklará emergensia sanitario pa brote di influenza aviar
Segun presidente Maduro: Venezuela tin serka di $ 30.000 mion blòkia den eksterior
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal5 days ago
Wes a kondená asesino di beibi den barika di su mama


text:
BOTICA
Klik akiriba pa wak e lista di remedi. Esunnan na blauw ta wordo cubri normal, esun berde ta wordo cubri den cierto caso so y esun na cora no ta wordo cubri door di AZV.
Si tin pregunta tocante e lista di remedi aki por yama un di e siguiente liña di informacion: 5925311 / 5925355 / 5925399
VARIOS REMEDINAN A BIRA CATEGORIA OVER THE COUNTER
Den transcurso di ultimo añanan varios remedi a bira categoria “OTC” (Over The Counter) cual ta remedinan specialmente pa cuido y higiena propio. Esaki ta nifica cu bo por haya e remedinan aki sin receta di dokter. Facil, lihe, segun bo deseo y na prijs razonabel. Por ehempel Paracetamol of Dica. Esaki no ta wordo cubri mas door di OE AZV.
REMEDINAN PRESCRIBI CU NO TA WORDO CUBRI
Tin cierto remedinan prescribi (receta di dokter) cu no ta wordo cubri mas door di AZV. Bo botica ta cobra pa e remedi y tambe por cobra un suma pa servicio. Riba e website di AZV lo por mira henter e lista di remedi cu ta cay bou e cambio aki.
REMEDINAN CU AWOR LO CAY BOU DI CIERTO CRITERIO
AZV ta cubri e remedinan aki na momento cu nan ta cumpli na e criterio stipula. Por ehempel si e remedi wordo prescribi door di e dunado di cuido cu ta permiti (conforme palabracion cu OE AZV) pa prescribi esaki. Bo dokter ta indica riba e receta si e remedi por wordo cubri.


text:
KRALENDIJK – E filósofo ingles Johnn Locke a definí demokrasia komo “gobernashon unánimemente rekonosé pa pueblo” Esaki ta enserá partisipashon i delegashon. Den historia di e 27 kolonianan ingles na Merka e kolonistanan a oponé kontra hisamentu di belasting i a usa e lema “no taxation without representation. Bonaire su relashon ku Hulanda ta meskos. Hulanda ta disidí “without repesentation” Ken, skohé pa pueblo, ta representá Bonaire na Hulanda i Oropa. Na Bonaire e situashon ta parse otro, mirando ku votadónan, kumprá òf no kumprá, a skohe nan representantenan. Den realidat Kolegio Ehekutivo i un parti di Konseho Insular ta hasi i deshasí.E siman aki tin 3 dia di deliberashon den un grupo di 200 persona. 1.4% di esnan ku por a vota, pa pensa i papia tokante e Plan Maestro 2020-2030. No por papia di partisipashon di pueblo. Un grupo grandi ta keda for di e deliberashonnan. Team Masterplan, 2030, ken ta miembro, a notifiká e lider polítiko Suzy Thodé ku e ta lat su inskripshon. Mi konseho na Suzy, bai tòg i laga nan kore ku bo. Den tres dia ta bai konsipiá un vishon kon ta desaroyá Bonaire den 10 aña. E aserkamentu di e konferensia ta Top-Down i sigur den e idiomanan hulandes i ingles, unda ekspertonan ku nan konosementu ta bai bisa kiko tin ku sosodé. E sistema aki ta bieu den e mundu moderno unda konosementu no ta e tereno eksklusivo di ekspertonan. Awendia ta e hende ku ta bai hasi uso di loke sali for di e masterplan ta importante. E hende, ku ta bai eksperensiá loke e konferensia produsí, no ta presente. E efekto di e Masterplan ta 0.0. pa motibu ku pueblo no por duna nifikashon na e plan. Den tur plan e base mester ta, rekonosé e dignidat humano. Pueblo no mester ta opheto di gobièrnu. For di awor mi ta pronostiká ku ta bini un “grupo di guia” (stuurgroep) òf e Team Masterplan 2030 pa e Masterplan ku ta kai bou di gobièrnu. Pues partisipashon na e konferensia ta pa influensiá e partisipante i laga e keda kontentu ku un totolika morto. E grupo di guia no tin ningun klase di delegashon, tur kos ta keda den man di gobièrnu. Mi lema pa e konferensia ta “No execution without participation” Na papiamentu “Nada di ehekushon sin partisipashon”
Arthur Sealy . .


text:
Category: INCIDENTE
Balashi ta reacciona riba e articulo di e sushedad cu a keda riba Linear Park!
En berdad mantene nos isla limpi y bunita ta Balashi su top prioridad, enberdad e lugar a keda sushi y nan a haci nan esfuerso…
Dama turista coriendo auto di huur sin rijbewijs a causa accidente na Sero Blanco
Diasabra mainta a drenta informe di un accidente banda di Vegetarian Delight na Sero Blanco, mesora a dirigi un patruya na e sitio. Na…
[VIDEO] Na Sero Lopes despues di a agredi e dama a stak’e cu un obheto skerpi na su cara
Diasabra madruga a drenta informe di un caso serio di maltrato cu hincamento na Sero Lopes, mesora a dirigi tanto polis como ambulans…
Paranda a tuma lugar na Linear Park pero a laga e lugar tur sushi
Un berguensa total tabata diasabra madruga ora cu deportistanan y tambe hendenan cu ta cuida nan salud a bay haci nan ehercicionan y a topa…
Informe di accidente na rotonde Santa Cruz a bin resulta un vehiculo di un accidente mas tempran
Diasabra madruga a drenta informe di un accidente na e rotonde Santa Cruz, mesora a dirigi un patruya na e sitio. Na yegada di…
Na Paradera chauffeur di pick-up a bandona sitio despues di a kibra borchi enseñalacion y bolter
Diasabra madruga a drenta informe di un accidente dilanti Hong Kong na Paradera, mesora a dirigi un patruya na e sitio. Na yegada di…
Ceramento parcial di e parkinglot di La Quinta te cu Coco Loco
ORANJESTAD – Departamento di Obra Publico ta informa pueblo di Aruba en general y specialmente nos automovilista- ypeatonnan cu pa dialuna 28 di november 2022…
Porfin di basta dia para cu tire cu kap porfin polis a kita auto para den direccion prohibi
Diabierna mainta despues di basta dia di a adverti e doño di su auto laga atras dilanti un entrada awe polis di barrio Oranjestad a…
Truck di ready-mix a pasa ranca wayanan y kibra 2 palo di lus na Zeewijk
Diabierna mainta a drenta informe di un incidente na Zeewijk, mesora a dirigi un patruya na e sitio. Na yegada di e patruya a…
Security banda di e hotelnan a topa un rasta cu un television nobo nobo
Diabierna mainta tempran a drenta informe di cu un security a topa cu un rasta cu un television nobo nobo entre 2 hotel highrise…


text:
E personahe di portada di FOCUS ta un hende muher perseverante, misericordioso y alegre, cu a crece na Sao Paolo, Brasil y el yega Aruba pa prome biaha na 1988. E beyesa, paz y e pueblo di Aruba a conkista su curason. El a conoce su casa Kenneth Ponson y ta celebra e aña aki nan 25 aniversario matrimonial. E ta un persona clave hunto cu su famia den Doit Center y na e momento aki e kier dedica mas na Aruba Racquet Club, unda e tin un proyecto grandi di Condo y Condo Hotel pa realisa.
E inspiracion riba un mainta sinta den su stoel pa graba un video, cu a causa un impacto inmenso tabata debi cu comunismo y socialismo tabata kier expande na Brasil, e gigante di America Latina. P’esey el a dicidi pa traha un video pa su famia- y amigonan, splicando su pueblo kico a pasa cu Venezuela y Cuba. Pa su sorpresa e tabata un BOM! Den apenas 4 dia e tabatin 270 mil views y 11.000 shares, cu esey a pasa na 1 miyon views. E tabata manera un soño! Claudia ta bisa manera Maya Angelo: “If you always trying to be normal, you will never know how amazing you can be”. Lesa e entrevista completo di e gran dama aki, Claudia Ponson-Daher, den edicion di FOCUS di e luna di maart.


text:
Komedor Krioyo ta keda na parti wèst di Kòrsou, mei mei di naturalesa, den un lanthùis bieu, Dokterstuin. E restorant ta konosí tambe pa e nòmber Dokterstuin, paso e tin hopi aña situá den e lanthùis.
Komedor Krioyo ta wòrdu bishitá diariamente pa Kurasoleño i turista. Akinan bo por purba e kuminda krioyo nan ku ta wòrdu kushiná pa yu’i Kòrsou. E servisio i e ambiente akinan ta hopi lokal.
Ora bo drenta e lanthùis, lo bo mira un museo chiki tokante di e historia di lanthùis Dokterstuin. Ademas lo bo mira kon nos grandinan tabata bisti antes aki na Kòrsou. Despues lo bo haña e restorant mes, Komedor Krioyo.
E Komedor ta di grèns ku e kurá di Dokterstuin. Bo ta kome rondoná di naturalesa, i bo por disfruta di airu fresku di noordoostpassaat. Ora nos bai Dokterstuin, nos ta pidi nos plato faborito nan kual ta :
- Kabritu stobá
- Banana stobá
- Piska Kòra


text:
Minister Maduro a haci apertura di tayer di trabou di WTO riba destaho publico
Siman pasa dialuna mainta Minister Maduro di Finansa, Asunto Economico y Cultura a haci apertura di e tayer di ‘Government Procurement’ cu ‘World Trade Organization’ (WTO) hunto cu ‘European Bank of Reconstruction and Development’ (EBRD) acesora pa Prof. Steven Schooner di George Washington University Law School. E meta di e tayer ta pa familiarisa e participantenan cu e reglanan di destaho di e WTO Agreement on Government Procurement (GPA) y hunto cu esaki a trata e rekisitonan di suma, estadistica y e reglanan ora ta haci destaho electronico. Cu e cambionan haci den e Ley di Destaho Publico y e training necesario, Aruba lo cumpli cu e reglanan internacional riba tereno di destaho publico. Minister Maduro ta gradici WTO pa nan apoyo y guia y ta duna danki na Departamento Economico pa nan esfuerso continuo pa organisa tayernan importante na bienestar di comercio na nos Pais.
Conferencia di Prensa: Un bista di e situacion financiero
Durante di un conferencia di prensa Minister di Finansa a duna un bista di e situacion financiero di Aruba y a ilustra e peso financiero cu e proyectonan PPP tin riba finansa di nos Pais. E mandatario a brinda un splicacion tocante di e dos gastonan mas halto di Gobierno, gastonan di personal y gastonan di interes di e debe y a ilustra con Gobierno a stablilisa e debe . E dignatario a subraya cu Gabinete Wever-Croes ta tumando e pasonan necesario pa haci e debe di Pais Aruba pagabel pa e cuidadano, manteniendo y creando espacio pa inversionnan necesario pa e hende y nos Pais Aruba.
Minister Maduro a ricibi bishita di e ehecutivonan di World Trade Organisation
Siman pasa Minister Maduro a ricibi bishita di sr. Philippe Pelletier y sra. Nadezhda Sporysheva, representantenan di World Trade Organization Secretariat (WTO ) y sr. Pavlo Boroday di European Bank for Reconstruction and Development (EBRD) hunto cu ehecutivonan di Departamento di Economia (DEACI). E ehecutivonan di WTO y EBRD a presenta un tayer tocante con mester cumpli cu e ‘Government Procurement Agreement (GPA) y con pa delinea e maneho di destaho publico. Durante e bishita na e mandatario, e expertonan di GPA a enfatisa riba e beneficionan di e GPA di WTO. E ehecutivonan di WTO lo asisti Gobierno pa prepara un sistema pa colecta e data pa asina por traha rapportnan estadistico pa Gobierno por cumpli cu e regla di WTO. Minister Maduro a gradici e ehecutivonan di WTO y EBRD pa nan cooperacion pa por a bini Aruba pa ofrece e tayer importante aki pa Aruba tambe por cumpli cu e reglanan internacional di destaho publico. Tambe e mandatario a gradici e ehecutivonan di DEACI pa nan cooperacion.
Bishita di minister na MOT
Riba diamars atardi siman pasa Minister Maduro a bishita MOT cu ta un di e departamentonan cu ta resorta bou Ministerio di Finansa, Economia y Cultura. Durante e bishita Minister Maduro a haya un recorido den cada seccion y na ultimo e mandatario a haya un presentacion di e trabounan cu ta wordo haci y tambe riba e cooperacion nacional y internacional cu MOT ta mantene. E mandatario a gradici cada trahador pa nan trabou valioso na bienestar di nos comunidad y a duna palabra di forza na cada un pa e preparacion necesario pa e evaluacion di Aruba door di Caribbean Financial Action Task Force na oktober 2020.
Tayer di reglanan presupuestario pa tur empleado publico encarga cu finansa
Den cuadro di e Protocol cu Hulanda di november 2018, Departamento di Finanzas ta brindando un tayer riba reglanan presupuestario na tur empleado publico encarga cu finansa di Pais Aruba. E tayer aki ta necesario pa asina por implementa e reglanan presupuestario cu a keda acorda den e Protocol cu Gobierno a sera cu Hulanda na november 2018. Despues cu Gobierno a yega na un acuerdo cu Hulanda riba e caminda cu lo cana pa e recuperacion financiero di Pais Aruba, na nivel departamental mester a traha riba e reglanan di implementacion di locual a keda acorda. Esaki a tuma su tempo y na december 2019 Aruba y Hulanda a keda cla cu esaki. E tayer ta brinda informacion y guia na tur hefe di departamento, tur empleado publico encarga cu finansa y tur coordinador di presupuesto di e diferente ministerionan, riba e reglanan pa e ehecucion di presupuestonan 2020 y 2021 den concordancia cu e Protocol di november 2018. Durante e tayer a trata e reglanan cu ta toca separacion di entrada y gasto, limitacion di proyecto PPP, reglanan di compensacion pa perdida inespera y reglanan pa entradanan inespera (meevallers/tegenvallers beleid). Minister Maduro di Finansa ta gradici e funcionarionan di Departamento di Finanzas pa e tayer y e guia y ta gradici tur empleado publico pa nan participacion y nan esfuerso di tur dia pa maneha y mehora e finanzas publico di nos Pais.
Reunion Publico proyecto ‘Bo Bario’
Diahuebs siman pasa Minister di Finansa a atende e Reunion Publico den Parlamento hunto cu Minister President y Minister di Infrastructura pa atende e debate publico riba e rapport di Controlaria General riba e proyecto ‘Bo Bario ‘y a contesta e preguntanan di e parlementarionan riba parti di Finansa.
CAFT ta positivo riba e resultado financiero di Pais Aruba
Diabierna ultimo Minister Maduro a reuni cu CAFT riba e situacion financiero di Pais Aruba. Durante di e reunion a trata diferente tema, entre nan, resultado di 2019, presupuesto 2020, cuentanan anual, pasonan tuma pa atende cu gasto di personal y debe. E tabata un bon reunion y ta mustra cu CAFT ta satisfecho cu e trabou cu Gabinete Wever-Croes a bin ta haci riba e tereno financiero.
Celebracion di Carnaval di Centro Kibrahacha 60+
Diabierna cu a pasa Minister di Cultura tabata na Centro Kibrahacha 60+ durante nan celebracion di Carnaval na nan Centro na Piedra Plat pa haci acto di coronacion di nan Reinanan di Carnaval. Tabata un bunita eleccion y e mandatario a disfruta con nos Grandinan tabata goza den ambiente di carnaval. Minister Maduro a pasa un rato ameno hunto cu e miembronan di Kibrahacha 60+. E dignatario ta felicita tur e Reinanan di Kibrahacha 60+.


text:
Recientemente a tuma luga e evento “Ki’ ta bo stem” organisa pa The STEM Embassy. Como parti di e evento aki, Dr. Raisa Rudge a traha un buki di experimento di STEM (Science, Technology, Engineering, Mathematics) specialmente p’e muchanan por haci experimento di sciencia na cas.
E buki titula “Dive into Science with Dr. Raisa” a wordo reparti bou di tur mucha cu a atende e evento di Ki’ ta bo STEM. Pronto, e buki aki tambe lo ta disponibel pa mucha di e STEM camp di Kiwanis San Nicolas. Raisa mes a lanta na Aruba y a constata cu mayoria buki di experimento ta uza ingrediente y material cu ta dificil pa obtene na Aruba. Pa e motibo ey Raisa a opta pa traha su mesun buki dedica na e muchanan di e islanan caribense.
Danki na e ayudo di The STEM Embassy, e prome version di e buki aki a bira un realidad. E version aki ta un pilot version y ta contene 3 experimento y tambe un puzzel y un kleurplaat. Cu e buki aki Raisa kier curasha mucha y hoben pa scoge un carera scientifico of tecnico.
E buki aki ta demonstra e hobennan cu nan mes por haci experimento y cu no ta importa bo edad, identidad of color di cuero.
Actualmente, Raisa ta buscando un fundacion, organisacion of otro persona cu lo por contribui na e proyecto aki y yuda Raisa haci e buki completo un realidad. Pa contribui na e proyecto aki por uza e website: https://gofund.me/3098d578 .
Raisa Rudge, ex-alumno di Colegio Arubano y Colegio San Nicolas (awo conoci como Colegio Nigel Matthew) a completa su PhD na Wageningen University na Hulanda y a ricibi su titulo di Doctor na mei 2021. Dr. Rudge a haci su PhD den e area di tribology (friccion, lubricacion) cu ta cay bou di fisica y kimica. E aplicacion specifico di su estudio ta pa compronde locual ta sosode den e boca di un ser humano (lenga, diente, saliva) durante cu e ta come.
E resultadonan di e estudio ta di importancia pa comprende con nos por produci comestible cu ta mas saludabel (menos sucu, vet mas productonan natural) pero cu ta crea e mesun sensacion di boca (mouthfeel) cu e producto original cu si ta contene vet of sucu por ehempel.
Un di e rekisitonan pa completa un PhD ta pa skirbi un thesis of disertacion. Raisa su thesis ta contene 9 diferente capitulo y mayoria ya caba ta publica como articulo den revista scientifico internacional.
Actualmente, Raisa ta trahando como postdoctoral researcher na The University of Queensland, Brisbane, Australia. Aki Raisa ta investigando e structura y textura di plant-based meats (producto vegetariano cu tin e mesun textura y porcentahe di proteina cu carni).
Tempo Raisa tabata biba na Aruba, Raisa semper a participa na diferente initiativa pa hoben. Prome cu su estudio, Raisa tambe tabata activo como miembro di Parlamento Hubenil. Raisa tambe tabata activo den e mundo di deporte y arte aki na Aruba. Raisa a participa den Koninkrijksspelen varios biaha. Raisa a forma parti di Sparkling Tour na aña 2015 y tambe a formar parti di Gang di Arte.
Actualmente Raisa ta comparti video y tips di sciencia riba un manera fun y facil pa hende di tur edad comprende via Instagram (@RaisnScience). Cu Raisa su experiencia den e mundo di sciencia, Raisa lo kier duna bek na a comunidad di Aruba door di traha material educativo pa mucha y hoben. Pa logra esaki, Raisa ta pidi cualkier persona, organisacion, fundacion of compania cu lo kier colabora cu Raisa pa cu e proyecto aki pa tuma contacto cu Raisa via [email protected]
Manera ya caba a menciona, por contribui na e proyecto aki via e website: https://gofund.me/3098d578
Raisa kier gradici The STEM Embassy y tur e sponsor y participante di e evento Ki’ ta Bo STEM pa nan entusiasmo pa e prome version di e buki “Dive Into Science with Dr. Raisa”.


text:
Desde 10 di October 2022 te 3 di Februari 2023, Garage Cordia Aruba (GCA Auto Sales NV) lo tin e “Toyota Dream Car Art Contest, 16 edicion,” y ta invita muchanan di tur skina di Aruba pa comparti ideanan di futuro mobilidad door di pinta e auto di nan soño.
Tur idea a nace di un soño, y nos di Toyota Aruba ta spera cu e actividad aki lo yuda e creatividad di e siguiente generacion di gran inventor, pensado y soñado.
E competencia ta consisti di competencia nacional y mundial. E compentencia nacional. Den cada pais participante lo tene un competencia nacional di Juni 2020 pa Februari 2021. E ganadonan di e competencia aki ta drenta como representante di nan mesun pais den e “competencia mundial”, cu ta teni na Hapon.
Desde 2004, a realisa Toyota Dream Car Art Contest como parti di e iniciativa di contribucion social di Toyota. Solamente na 2019, tabata tin mas of menos 950.000 entrada di 86 pais y region di henter mundo.
Informacion di Competencia Nacional
Informacion di contacto (oficina administrativo)
GCA Auto Sales N.V.
Marketing Department – TDA Joylene de Nobrega
Camacuri 8, Oranjestad Aruba
00297 281 44 55
marketing@cordiaaruba.com


text:
Despues di cu carta a keda emiti di ministerio publico a sali cu tin un investigacion contra Fraccion di partido POR, sospechoso den un investigacion contra Fraccion di POR, sospechoso den investigacion na malversion di fondo. Pa esaki prome minister a bay cerca gobernador pa entrega retiro di gabinete.
Riba un conferencia di prensa cu a tuma luga 5or di atardi, Gabinete Wever-Croes a bin dilanti pa splica cu nan entrega retiro cerca gobernador, esaki ta retiro di tur ministernan y pa disolve parlamento. Awo gobernador ta den consulta. Segun prome minister a bisa cu lo esaki tabata decision cu mester a tuma pa keda pa ta integro den comunidad.
E mandatario ta splica cu nan lo keda atende cu asuntonan urgente te ora cu un gobierno nobo keda forma. E maneho di coronacrisis lo sigui atende te ora cu keda implementa un fecha nobo pa eleccion y nan lo comparti esaki cu comunidad.
E ta anuncia cu a tuma e decision lihe mirando cu pa ta un sospechoso y vice-presidente den parlamento ta algo serio. E ta bisa cu nan ta di opinion cu cualkier parlamento manera sospechoso mester tuma su retiro, e ta un decision dificil pero ta e decision cu mester a tuma pa keda cu integridad.


text:
Bestaansminimum ta e suma mensual netto pa cubri costo di bida basico.
Den un comunicado di CBS di juni 2017, e bestaansminimum (costo di bida) netto mensual ta pa:
- un persona adulto Afl 2.056,–.
- un famia di dos adulto y dos yiu Afl 4.317,–.
Un luna tin un averahe di 4,33 siman (52 siman / 12 luna). E situacion ta señala cu pa siman e bestaansminimum pa un persona adulto ta Afl 474,83 (Afl 2056 / 4,33 siman). Cual cu pa dia ta Afl 67.83. Empleado cu ta gana un salario minimo ta bin cu mas of menos Afl 1.650,– netto pa luna. E cifranan ta demostra cu pa luna entre salario minimo netto y bestaansminimum, tin un diferencia di mas of menos Afl 406,– (Afl 2.056 – Afl 1.650). E diferencia di Afl 406,– ta indica, cu un persona cu ta gana salario minimo tin cu bay traha 6 dia extra pa cubri su deber y necesidad mensual (Afl 406 / Afl 67.83 = 6 dia). E scenario treci dilanti ta situacion di un adulto sin yiu pa cria.
Pa medio di rapport di CBS por a mira cu tin 10 factor cu ta influencia e bestaansminimum. E 10 factornan ta: 1. Cuminda y bebida, 2. Paña y sapato, 3. Gastonan di vivienda, 4. Acesorionan pa cas, 5. Salubiridad, 6. Transporte, 7 Comunicacion, 8. Recreacion, cultura y desaroyo, 9. Educacion, 10. Otro bienes y servicionan.
Na Aruba tin un canasta basico cu ta consisti di 11 producto cu e prijsnan ta wordo stipula y controla pa gobierno. E 11 productonan ta: aros, hariña, sucu, babyfood, lechi pa baby, koffie, te, margarina, manteca, lechi di polvo y lechi liquido pa koffie. Riba tur e productonan cu ta pertenece na e canasta basico tin cu paga impuesto indirecto (BBO / BAZV) momento di hasi compras. Prijsnan cu tambe ta wordo calcula pa gobierno ta: pisca, galiña, webo y pan blanco.
Door di compara e factornan cu ta influencia bestaansminimum y e canasta basico, por mira e motibo dicon e diferencia entre salario minimo y bestaansminimum ta 6 dia di trabou extra pa luna. Aruba ta un pais cu mayoria di su productonan ta bini for di exterior. Esey ta hasi cu si prijsnan di producto of transporte den exterior subi, e aumento ta bay tin influencia riba e bestaansminimum.
Si tuma un di e factornan cu ta influencia e bestaansminimum cu ta cuminda y bebida, berdura y fruta ta productonan cu no ta paga invoerrechten pero, impuesto indirecto ta wordo poni riba e prijs momento di hasi compras. Pa medio di elimina impuesto indirecto riba e factornan cu ta influencia bestaansminimum, port trese e salario minimo y bestaansminimum mas den balans cu otro.
Elemina impuesto indirecto riba (sierto) factornan cu ta influencia e bestaansminimum, ta hasi cu gobierno mester eherce un control fuerte ariba su entradanan y su gastonan. Esey ta hasi cu prome cu traha pa reduci bestaansminimum, mester traha na prome lugar pa mehora e parti economico pa por tin mas entrada.
Pa medio di mehora economia, ta bay tin mas variasion den empleo y cu miho salario. Door di crea mas empleo cu mihor salario, cuidadanonan por hasi mas compras. E situacion menciona ta hasi cu impresanan ta bay contrubui mas cu impuestonan cu nan tin cu cumpli cu nan. Pa mehora e economia POR lo:
- expande turismo pa medio di fast ferry entre e islanan Aruba, Boneiro y Corsou.
- introduci pilar economico nobo cu ta e curason di Fourth Industrial Revolution.
E pilar economico nobo lo ta enfocando riba companianan high tech, E-business, startups, business incubators, companianan fintech y otro actividadnan economico innovativo basa riba tecnologia nobo
Pa ta atractivo pa introduci un pilar economico nobo lo:
- Introduci incentivonan fiscal.
- Stimula creacion di un fondo di inversion.
- Brinda e infrastructura necesario cu e meta pa desaroya un sector economico nobo.
Si no traha prome riba e parti economico, como gobierno bo ta maneha un pueblo riba un manera iresponsabel. Iresponsabel paso e situacion financiero di Aruba no ta esun mas stabiel nan e momentonan aki. Si traha riba e factornan cu ta influencia bestaansminimum sin crea entrada nobo ta mescos cu crea debe. Vivienda ta un di e factornan mas grandi cu ta influencia e bestaansminimum. Na mes momento gobierno mester traha na un manera responsabel riba e parti financiero. Pa medio di mehora economia, drecha e parti financiero y crea mas empleo cu mihor salario, habitantena lo bay tin un miho calidad di bida y bienestar general.


text:
San Nicolas: Diahuebs algo pasa di 5’or di mainta, un team di recherche, polis y tambe oficialnan di Ministerio Publico a haci un entrada hudicial na un cas na Esso Heights.
Un sospechoso a keda deteni di fam T. y varios articulo a keda confisca como evidencia.
Mucho informacion no tabata disponible, pero si por bisa cu e caso aki lo por tin mas di haber cu ladronicia, mirando cu un team di recherche di woning inbraak tabata presente. Mas bien e detenido lo ta wordo sospecha di un of mas kiebro y ladronicia den casnan.
E caso ta bou investigacion y no ta descarta cu nan lo por haci mas entrada hudicial, na otro adresnan den e dianan nos dilanti.


text:
Figurabo koriendo bo outo riba un kaminda ku hopi bògt, awa ta kai, zeta plamá riba asfalt, pero bo ta primi gas ta bai. Ta riba e ruta ei nos ta ku tur e gritunan pa referèndum siendo ku no tin un lei di referèndum. Tene un refèndum sin un tal lei ta hasi e choke inevitabel.
Pakiko mester di un lei si ya nos a tene referèndum sin un lei spesífiko? Mi ta menshoná tres (3) motibu.
Pasombra ta importante sa kuantu hende tin ku vota pa esaki tin bálides. E mester ta 10%, 30%, òf mas ku 50%? E islanan di BES si tin un lei al respekto. P’esei e referèndum di 2014 na Statia no tabata bálido, pasombra solamente 45% di esnan ku derechi a bai vota. Na Kòrsou no tin klaridat.
Pasombra nos mester sa na ki momento un opshon ta gana, spesialmente si ta trata un kambio konstitushonal. Ku 50,01%? Òf 66.7%? 75%? Mayoria pais tin esaki debidamente determiná. Na Nevis 62% di poblashon a vota pa sali for di federashon di St Kitts and Nevis, pero lei ta bisa ku pa kambio konstitushonal mester di 66.7%.
Tambe ta importante determiná si nos ke pa un referèndum riba kambio konstitushonal ta obligatorio (bindend) òf no-obligatorio. Obligatorio ta nifiká ku polítikonan mester ehekutá e resultado. No-obligatorio kier men ku ta e polítikonan ta disidí si ta ehekutá e deseo di pueblo, òf no.
Nos a yega di tin referèndum kaba. Realmente nos lo ke bolbe purba nos suèrte sin transparensha ku asta a kondusí na hendenan ku a bisa ku e último tabata froudulento? Ta parse ku nos ta preferá grita referèndum pa loko sin sikiera pensa kon legalmente ta e mihó manera pa organisé. Kisas ta esei ta e intenshon. No bin ku regla ya ora ‘nan opshon’ no gana, hasi ko’i shouru i sembra mas divishon.
New York City, USA


text:
Demostrashonnan kontra rasismo na Ulanda a kousa tenshon den polítika.
Amsterdam - Despues ku miles di manifestante a presenta riba e plenchi prinsipal na Amsterdam pa protestá kontra rasismo, tabatin hopi kritika riba 'burgemeester' Femke Halsema. Amsterdam a spera ku lo a tabatin entre 200 pa 300 manifestante, sinembargo den apenas algun ora, miles di hende tabata riba otro na Dam. Esaki a kousa kritika debí ku e ta bai kontra e medidanan di ‘social distancing’. Segun Halsema ta solamente ku forsa brutu lo por a plama e multitud for di otro, pero esei lo a kousa mas tenshon. Entrentantu na Den Haag i Groningen tambe tabatin manifestashon e siguiente dia i ei si e gemeente-nan tabata mas skèrpi ku e bishitantenan. Miles di persona a djòin e manifestashon di ‘Black Lives Matter’ riba Malieveld na Den Haag i Grote Markt na Groningen, relashoná ku morto di George Floyd. E 'burgemeester' di Amsterdam a splika den un promé reakshon, ku e no ta mira motibu pa tuma retiro i a keda sorprendé pa e reakshonnan, siendo ku ainda no a analisá e susesonan debidamente ni skucha tur partido. Diferente partido den oposishon a pidi un reunion urgente pa atendé ku e Burgemeester riba loke a sosodé na Amsterdam. Segun oposishon, Halsema tabata sa adelantá ku lo tabatin un multitud grandi ku lo a violá e reglanan pa tene distansia debí na COVID-19.


text:
Diabierna ultimo 16 di april 2021 e proyecto pa mantencion di e edificio di Corte a yega na su final. Esaki a tuma luga cu firmamento di e procesverbaal pa e finalisacion di e proyecto den e sala grandi di Corte.
E firmantenan tawata Minister di Finansas, Economia y Cultura, sra. Xiomara Maduro, Minister di Husticia, Seguridad y Integracion, sr. Andin Bikker, Vice Presidente di Beheerraad di Het Gemeenschappelijk Hof van Justitie, sra. Grace Maduro.
Director di Albo Aruba N.V., sr. Gerco Rijkers, Project Manager di Albo Aruba N.V. sr. Anno Postma y Director di Monumentenbureau, sra. Yvonne Webb-Kock. Un proyecto dificil pa ehecuta mirando cu Corte mester a sigui cu su operacion diario.
E mantencion a cuminsa dia 22 juli 2020 y e proyecto a wordo realisa den 4 fase. Asina mes a logra realisa e mantencion den e tempo y dentro di e presupuesto premira.
Monumentenbureau ta gradici, Minister di Finansas y Economia, Minister di Husticia, Seguridad y Integracion, Beheerraad di Het Gemeenschappelijk Hof van Justitie.
Corte den Prome Instancia, Albo Aruba N.V., Serfix Installation Techniques, Ranvic N.V., advisor technico ACE Firm Engineering, personal di Monumentenbureau y tur esnan cu a haci e proyecto aki posibel, specialmente na e usario y personal di Corte pa nan pasenshi.
Monumentenbureau ta spera di por sigui aporta na mantencion di nos monumentonan. Aruba por ta orguyoso di a logra trece e edifico di Corte bek den su splendor


text:
WILLEMSTAD- 14 di yanüari 2021 – Resientemente Ofisina di Turismo di Kòrsou (CTB) i University of Curaçao Dr. Moises da Costa Gomez (UoC) a firma un Memorandum of Understanding (MoU). Firmamentu di e MoU ta resultado di reunionnan entre CTB i e universidat ku e propósito pa formalisá un struktura no eksklusivo di koperashon entre e dos partidonan. E MoU ta enserá programanan di interkambio i kolaborashon entre e partidonan den áreanan di konosementu, desaroyo sostenibel i ekspanshon di industria di turismo. CEO di CTB sr. Paul Pennicook i Rector Magnificus di UoC, dr. Francis de Lanoy a firma e MoU. Na e okashon akí sr. Pennicook a remarká: “Nos ta mira firmamentu di e MoU ku UoC komo un manera pa kontribuí na desaroyo di e kapital humano nesesario pa industria di turismo. Studiantenan di e estudio di International Hospitality & Tourism Management ta e personanan ku den futuro lo mester bai duna guia na e industria importante aki. P’esei kada invershon den nan desaroyo awor akí por ta di gran balor pa nan futuro karera”. Sr. De Lanoy na su turno a indiká ku: “Nos mester hasi uso di e periodo di COVID akí pa prepará nos hóbennan debidamente pa ekipá nan pa yuda e sektor pa lanta atrobe e industria di turismo i hospitalidat di nos isla. E enfoke internashonal di e programa lo duna nan e konosementu i abilidatnan pa no traha solamente lokalmente, pero tambe globalmente. E poder di nos isla ta den nos mes hendenan i nos diversidat. Ta p’esei mes e slogan di UoC ta: “Kreando Kapasidat Lokal pa un Futuro Global”.
E MoU ta kubri un total di 8 área, entre nan: desaroyo di proyektonan di investigashon na interes di e industria di turismo, envolvimentu di studiantenan den ehekushon di investigashonnan, interkambio di informashon, rekursonan i publikashonnan akadémiko i eksplorashon di áreanan di interes den kuadro di desaroyo di merkadeo i produkto kaminda lo por optené sertifikadonan rekonosé/akreditá ku ta na interes di tur dos partido.
For di aña pasá ya partidonan a kuminsá duna kontenido na e MoU kaminda studiantenan a haña entre otro un ‘guest lecture’ di e CEO di CTB. Tambe CTB a duna un presentashon na kuminsamentu di e programa di estudio i e seshon di entrega di sertifikado komo parti di e periodo di stazje kòrtiku ku e studiantenan a eksperensiá na Dreams Curaçao Resort, Spa & Casino, Avila Beach Hotel, Curaçao Marriott Beach Resort i Sunscape Curaçao Resort, Spa & Casino.


text:
Siman pasa a cuminsa cu e tratamento di presupuesto di pais Aruba pa 2023. Un presupuesto cu segun oposicion, ta uno ficticio. Un presupuesto, cu riba papel ta anticipa un surplus di 1%. Esey ta facil riba papel, pero cu mester ehecuta tur e cambio y e reformanan pa por logra. No ta imposibel, pero lo rekeri curashi y wes’i lomba politico.
Pero loke semper a caracterisa e reunionnan publico aki ta e falta di seriedad, e falta di nivel pa trata algo asina importante, manera ta presupuesto di pais Aruba 2023. No tabata tin un dia cu e minister- y e parlamentarionan no a lansa critica contra e parlamentarionan di AVP, ta loke e parlamentario di partido AVP, mr. dr. mr. dr. Ryçond Santos do Nascimento a cuminsa ta bisa. Pero mester accentua cu Gobierno ta gusta troce un cos y bin cu argumento cu no ta cuadra.
Riba e ponencia cu ora cu bin cu presupuesto nobo, mester di conseho di Raad van Advies. Pero ora cu ta trata di e parti di entrada, no mester. Esey ta nifica cu ora Gobierno kier hinca man den bo cartera, e no mester di conseho, cual ta un ridiculez di marca mayor.
Tambe e parlamentario a sigui bisa cu nan a manda un carta di protesta na Minister Presidente, mr. Evelyn Wever-Croes y Minister di Finansa, mr. Xiomara Maduro, unda cu a manda pidi un reunion publico, cual nan a nenga. Esaki ta contra di nos constitucion.
A manda e ultimo carta tambe pa State-General (Parlamento di Hulanda), pa Rijksministerraad, pa Staatssecretaris drs. Alexandra van Huffelen y tambe pa S.E. Gobernador di Aruba. Nan ta haci uzo di e henter e arsenal c’un parlamentario tin na su disposicion


text:
E hoben Angelo Gabriel Senra di 19 anja a bira di 6 victima di trafico pa 2022. Despues di tabata envolvi den un accidente basta serio riba Watty Vos Boulevard, e la wordo transporta cu urgencia pa hospital y na yegada lamentabelmente e hoben a fayece.
Watty Vos Boulevard:
Diamars algo prome cu 7’or y mey di anochi a sosode un accidente basta serio riba e caminda di Watty Vos Boulevard un poco mas pazuid di e Muffler shop Sabana Blanco.
Na e sitio nos a bin compronde cu na e T kruising pabou di e Mufflershop, un brommer Suzuki 750, GSXR 2010 maneha pa un hoben, a subi Watty Vos Boulevard pa bay direccion rotonde Wayaca, net na momento cu di panort tabata biniendo un BYD blanco cu velocidad basta halto, e brommer mesora a hala bay na e banda pariba y e dama chauffeur pa trata di no dal e brommer a hala y a pase na su banda drechi, pero pasando e chauffeur lo a perde control y a bay dal contra e brommer. E impacto tabata hopi fuerte cu e rand bandi pariba di e caminda a kibra y despues di e impacto e auto a bolter. Segun un testigo e BYD tabata biniendo hopi duro cu net prome cu e impacto e la pasa un auto cu un velocidad basta halto.
Un dama tabata tras di stuur di BYD y den e auto tabata tin un mucha basta chikito. Despues di e impacto e dama chauffeur a spanta asina hopi cu e la bay sinta den e greppel bandi pabou di caminda y a manera bay den un shock.
Personanan cu tabata cerca mesora a sali bay yuda y a bati alarma. Un habitante di un cas net pabou di unda e accidente a sosode a hiba e dama chauffeur y e mucha paden su cas.
Polis y ambulance a yega hopi lihe na e sitio. Polis a cera e caminda y mientras tanto e paramediconan di ambulance tabata traha cu victima, dunando e CPR. Specialista di trafico a bay na e sitio pa haci mas investigacion. Slachtofferhulp a wordo pidi na e sitio pa atende tambe cu e chauffeur di e BYD cu a bay den shock. Despues cu e paramediconan lo a logra su haya pulso a sali cu e victima cu hopi urgencia pa hospital.
Lamentabelmente un rato despues di su yegada na hospital e hoben motociclista a fayece.


text:
ORANJESTAD – Elvis ta un hoben di 23 aña cu ta bin di De Vuyst y den Grupo #11 di Formacion Social el a caba di completa su entrenamento militar. Su dilanti awo, Elvis tin cuater luna di cursonan riba diferente tema y despues di esey, otro cuater luna di practica na un compania local. E ta bon consciente cu ta un proceso di superacion y e ta sinti cu e ta cla p’e. “E ta pa mi mes,” Elvis ta bisa, “mi kier bira un miho persona. Tin hopi cambbio ainda pa traha riba mi mes; esaki ta e comienso.”
Siman pasa Elvis a pasa e examen fisico cu nan ta yama ‘Deadpoint’. Un siman completo el a pasa pafo den mondi y ultimo na lama y tereno di Marinierskazerne. “E tabata hopi pisa, keda pensa, keda positivo y keda pusha; hopi doorzettingsvermogen y asina mi a hal’e,” e hoben ta conta. Diaranson mainta el a haya su baret y certificado di a completa e fase aki, y aunke falta dos fase mas, ya caba Elvis ta wak un cambio den su mes.
“Awo mi ta hopi mas rustig. Mi ta handle cosnan vervelend di bida un tiki mas facil,” Elvis ta bisa admitiendo cu na cuminsamento tabata fastioso, pero despues a custumbra. Refiriendo na e oficialnan di Arumil cu ta encarga cu e entrenamento di e cursistanan di Formacion Social, Elvis ta compronde cu “nan mester ta duro cu nos pa nos bira un miho persona y forma un bon caracter; bira algo den bida.” Tambe e ta conta cu tin momentonan cu ta pasa pret cu otro y cera un amistad duro cu probablemente lo dura pa bida largo. “Mi buddy nan ta; mi ta apoya nan tur.”
Formacion Social ta un programa cu Minister President Mike Eman a institui 5 aña atras cu e obhetivo di brinda un di dos oportunidad na hobennan cu no a caba scol y tampoco ta traha. Nan entrenamento ta enfoca riba e parti di disciplina, motivacion y capacitacion profesional pa nan por tuma un rumbo nobo y productivo den bida. E proyecto ta posibel danki na e cooperacion di Ministerio di Defensa di Hulanda, Enseñansa pa Empleo y companianan local cu ta habri luga pa e hobennan traha y caminda, hopi biaha, nan ta keda tambe fiho.
Elvis ta hopi contento cu na Aruba tabatin e oportunidad di Formacion Social p’e y pa otronan. “Tin hopi hoben cu mester di guia,” e ta bisa. “Mi kier pa nan sa cu esaki tabata un bon oportunidad pa mi. Nunca mi a pensa cu lo mi drenta, pero awo mi ta bay pa cab’e. E ta conseha e hobennan cu ta perdi ainda of cu no sa kico nan kier, pa si nan haya un oportunidad want’e duro y cab’e den un solo biaha. “No tin halamento patras mas.”
Pa mas informacion tocante e programa aki di Ministerio di Asuntonan General, por acudi na oficina di SVT na Marinierskazerne, yama na 522-5352, of bishita e pagina di Facebook: Formacion Social SVT caminda por wak hopi potret y video di e diferente fasenan di e trayecto. SVT su siguiente grupo di hoben pa rehabilita ta cuminsa den luna di februari 2018, pero for di awo caba ta registrando posibel participantenan.


text:
Si nos pérdè kontakto ku “NATURALESA” nos a pérdè kontakto ku “NOS PROPIO NATURALESA”
E propósito di e rúbrika aki ta pa kompartí ku nos siudadánonan tokante e relashon di hende ku nos planeta tera i visa versa. Tur esaki den e kuadro pa krea un konsenshi mas elevá pa ku nos ambiente en general i riba nos isla Kòrsou en partikular.
Antes nos hendenan tabatin un relashon ekstenso i mas konsiente ku nos tera. Ehempel ta:
a. Nos grandinan tabata sinti ora awaseru ta bai kai òf ora mal tempu ta bini. Hopi di nan ta tradusí esaki na e kompartashon di e animalnan den serkania.
b. Ora nos grandinan ta kòrta datu pa traha tranké nan ta tene kuenta ku posishon di luna. Sino e datunan ku nan kòrta ta putri.
E diseño di naturalesa di hende ta kuadra enormemente ku naturalesa di nos planeta. Meskos ku p.e. planeta Tera tin 13 plachi tektóniko (www.dpc.ucar.edu/VoyagerJr/pt_t1.html) , asina hende tin 13 skarnir prinsipal( wak e mapa), asina tambe un morkoi tin 13 plachi prinsipal riba su kaska i tambe nos tin 13 luna durante di un aña.
Nos ta mira aki ku e sifra 13 tin hopi similaridat den nos eksistensia. No ta straña nos ku e.o. sivilisashon Maya su kalènder tin 13 luna di 28 dia.
Otro informashon importante ta ku hende ta konsistí di diferente parti e.o.; mineral, vegetal, emoshonal, mental i spiritual. Tur e komponentenan aki nos por rekonosé nan serka planeta Tera.
E konosementunan aki a pone ku nos antepasadonan, espesialmente e sivilisashonnan manera Maya, Hopi, Aborígenes i otronan semper tabatin hopi reverensha, esta honor i rèspet pa Mama Tera. E motibu prinsipal ta ku nan ta(bata) rekonosé nan mes den tur loke Mama Tera ta reflehá.
Un gran sabio nativo di Norte Amérika, “Grandfather” no por a komprondé e sivilisashon blanku ku a drenta nan teritorio, i ku tabata kibra i susha nan lugá. E no tabata nota ku tabatin rèspèt ni honor pa Mama Tera.
Den e siglo aki nos por mira ku poko poko e manera ku nos hendenan “modèrno” a trata ku Mama Tera, a pone ku naturalesa mes a hiba nos bèk na unproseso di kambio pa atendé ku nos naturalesa. Esta ku mas konsenshi pa kuida nos mes i di mes kuida nos planeta Tera.
Grandfather a bisa:”We are caretakers”. Esei ta nifiká ku nos ta diseñá komo esunnan mas apropiá pa kuida nos Mama Tera. E úniko manera pa uni hende den un konsenshi kolektivo ta dor di re-edukashon. Promé ku kambio mester tin re-edukashon. Esaki ta netamente e propósito di e wèpsait aki.
morkoi
In Love Praise and Gratitude
Sandovar


text:
Start 5 di Yüni riba djasabra di 9:00- 11:00 am
Durante di e kurso aki bo ta siña diferente tèknika i haña e konosementu nesesario pa bo krea bo propio tasnan di forma profeshonal:
Diseño, material, diferente sorto di saku, diferente sistema pa sera i mas
Durashon: 2 luna ( 8 lès di 2 ora)
Preis: 125,- pa luna ( material no ta inkluí)
Nivel: prinsipiante pero mester por traha ku mashin di kose (minimo kose règt)
Pa inskribí bèl KreaDiva 8680088
Pago kompletu hasi prome ku dia 29 di mei ta haña 15% di deskuento (106,25)
Pa reservá luga mester paga 26,50 (lo deskontá esaki na momentu ku hasi pago di e promé luna)
KreaDiva ta na Jan Noorduynweg 58-2 edifisio banda di kooyman nobo.
Nos ta habri di djamars pa djawebs di 10:00- 18:00/ djabièrnè di 10:00- 12:00/ djasabra di 13:00- 17:00
Pa registrá 8680088


text:
…A firma MoU ku Fundashon Bon Intenshon…
WILLEMSTAD- 20 di desèmber 2016 – Despues kuMinister enkargá ku Desaroyo Ekonómiko sr. Eugene Rhuggenaath a tuma nota di kanselashon di Curaçao North Sea Jazz Festival (CNSJF) el a aserká Curaçao Tourism Development Foundation (CTDF) pa chèk e posibilidatnan pa garantisá kontinuashon di e evento aki. Esaki a resultá den firmamentu di un memorandum of understanding (MoU) entre CTDF, Curaçao Airport Holding (CAH), Curaçao Investment & Export Promotion Agency (CINEX) huntu ku Fundashon Bon Intenshon (FBI) pa 5 aña entrante 2018. E MoU ta enserá lantamentu di un grupo di trabou ku e meta pa liderá e esfuersonan pa sigurá fondo for di stakeholders i/òf otro organisashonnan pa organisá eventonan grandi, entre nan CNSJF. Esaki lo sòru pa Kòrsou keda posishoná komo “The Stage of the Caribbean”, un mekanismo fuerte di branding deliñá den e Plan Maestro pa Turismo 2015 -2020. Minister Rhuggenaath tambe a firma na nòmber di Gobièrnu di Kòrsou. Di akuerdo ku Minister Rhuggenaath “Ta importante pa kontinuá ku e evento aki pa hopi aña mas i trese mas di e tipo di eventonan manera esaki pa krea aktividatnan ekonómiko pa nos pais Kòrsou.”
E delaster enkuesta hasí dor di University of Central Florida na aña 2015 ta mustra ku CNSJF tabatin un impakto ekonómiko direkto i indirekto di riba 15 mion dòler. E resultadonan di e enkuesta ta mustra tambe ku e montante ku e bishitante internashonal na CNSJF ta gasta ta riba 300 dòler pa dia kompará ku algu mas ku 100 dòler pa dia di e turista regular ku ta bishitá Kòrsou.
Ademas por indiká ku e kantidat di pasahero ku ta drenta via di nos aeropuerto pa dia durante e dianan di e festival ta riba 2000 pasahero kompará ku 1000 riba un dia regular. Tur e faktornan aki ta indikadónan importante ku ta hasi nesesario pa mantené CNSJF komo un evento ikono pa Kòrsou.
Otro aspekto positivo di CNSJF ta e konsiertonan grátis ku ta krea e plataforma úniko pa biahero internashonal keda mas largu riba nos isla i eksperensia nos músika lokal manera e presentashon di un orkesta filarmóniko presentando piesanan di Doble R i homenage na Macario Prudencia. Adishonalmente e konsiertonan aki ta un manera pa e bishitante interkambiá ku nos hendenan lokal i eksperensia nos hospitalidat.
CNSJF ta un festival musikal grandi i prestigioso ku for di aña 2010 ta keda organisá pa FBI. E festival di 3 dia ta inkluí presentashon di artistanan for di rònt mundu i ta konta ku partisipashon di personanan di diferente parti di mundu. Banda di esaki, CNSJF ta duna un kontribushon vital na sektor di turismo i na ekonomia di Kòrsou den su totalidat. Motibu pa kua tur e partidonan envolví a palabrá ku CNSJF mester kontinuá pa hopi aña mas.


text:
Britta Schwengle ta mira atras bek na un tremendo prestacion
Britta a representa Aruba awe den e Weganan Suramericano Asuncion 2022
Britta Schwengle ta mira atras bek na un tremendo prestacion den Weganan Suramericano Asuncion 2022
E atleta di Open Water, Britta Schwengle a representa Aruba awe den e Weganan Suramericano Asuncion 2022 aki na Encarnacion den e Parana River. Apesar cu e competencia a wordo suspendi na dos ocasion pa motibo di awacero, e atleta tabata sinti su mes cla pa e reto.
Encarnacion tabatin un temperatura di 13 grado celcius y cu awacero compaña cu biento esaki tabata sinti un poco mas frieuw. Na momento cu e oficialnan a hasi test di e awa su temperatura esaki a resulta na 19 grado celcius cu ta hasi e uzo di ‘Body Suit’ uno opcional. N’e momento aki Britta a dicidi uza su ‘Tech Suit’ pa motibo cu no a custuma na e ‘Body Suit’.
Pa 12’or exacto, atleta nan masculino a drenta e awa y 5 minuut despues a yama esnan femenino. Despues di un ora den awa e tempo a bolbe sera y den e ocasion aki a yob’e bastante, cu consecuencia cu visibilidad a bay por completo y hasi’e uno mas dificil pa e atleta. Apesar di esaki, Britta a sa di mantene su posicion y den e ultimo buelta ta logra posiciona su mes na di 11 lugar.
Britta ta sinti satisfecho cu su participacion aki na Paraguay y ta cla pa su siguiente competencia cla pa representa Aruba unbes mas.


text:
Tereno hurídiko
Derecho di persona i famia
- Alimentashon
- Areglo di bishita
- Divorsio
- Kambio di nòmber
- Kondishonnan matrimonial
- Outorisashon di mayor
- Rekonosementu, determinashon òf nengamentu di paternidat
- Repartishon di bien
- Terminashon di relashon ku repartíshon
- Tutela
Derecho di menor
- Derecho penal di menor
- Kuratòr di menor
- Supervishon di menor & menornan interná
Derecho atministrativo
- Deklarashon di (bon) komportashon
- Keho skirbí i apelashon kontra dekreto di gemeente, CBR, UWV, DUO i SVB
Derecho laboral
- Concurrentiebedingen
- Derecho di òntslag
- Inkapasidat pa traha
- Kompilashon di kontrakt
- Konseho general
Derecho penal
- Apelashon kontra un prohibishon di kas temporal
- Delitu di propiedat: manera ladronisia i enkubrimentu di artíkulo hòrtá
- Delitu di tráfiko: manera korementu bou di influensha
- Delitu kontra moral: manera violashon i fornikashon
- Delitu relashoná ku droga
- Delitu relashoná ku violensia: manera maltrato, homosidio òf matamentu
- Indemnisashon di daño despues di detenshon preventivo
- Keho di no pèrsiguí
- Keho kontra e ehekushon di un kastigu kondishonal
- Keho kontra e kohementu i prosesamentu di DNA
- Keho kontra e nengamentu di duna bèk biennan ku a wordu konfiska
- Transakshon di Ministerio Públiko
Derecho di kòntrakt
- Akto ilísito
- Prohibishon di kaya i di tuma kontakto ku un hende
- Sobrá kasonan kontraktual: manera ku seguro òf télekom


text:
KRALENDIJK – Awe a inisiá ku ponementu di borchi i barikada pa indiká ku drechamentu di e krusada T, kaya Nort Nikiboko i kaya Hanchi Amboina ta bai kuminsá. E área ta konosí den boka di pueblo krusada pega ku “Pachi”. Trabounan lo tuma lugá entre 10 pa 23 di mart próksimo. Relashoná ku trabou na e sitio a konstruí un kaya temporal ku ta pasa na banda pa por hasi e trabou nan nesesario i finalisá mas rápido posibel. Hopi tabata komentá tokante e krusada, ku e situashon na e sitio ta hopi deplorabel. Awor gobièrnu a disidí pa drecha a situashon.
Kombinashon di potrèt ta ilustrá e sitio.


text:
The content originally appeared on: Diario
Si bo Citgo a drenta awe Aruba lo ta den man di Putin
*Bo no tin cuero di cara pa hunga politica barata ainda?
*Merca a scapa Aruba dor di cera porta pa bo Nicolas
ORANJESTAD(AAN)- Un persona cu a resta un grano di sentimento, awe no ta bay hunga cu dolor di mundo pa asina nan trata di haya voto.
Awe Mike ta bolbe duna prueba, cu dolor di hende, dolor di mundo, ta a den oportunidad pa gana voto y asina sigui hunga rey di un pais cu el a destrui y cu a scapa di e desaster mas grandi cu Aruba por a confronta, cu tabata den man di Nicolas Maduro y Vladimir Putin na e momentonan aki.
Ta un berguensa pa mira con Mike ta baha for di su penthouse pa hunga e politica di mas barata cu politico por hunga, sigur na momento cu su partido mester bay dera su cara den suela manera un avestruz cu den Corte di Husticia a wordo transforma den un neishi di haraña ora ta trata e caso di Benny Sevinger y e grupo privilegia di partido AVP
Awe bobedad di Mike Eman ta ripiti su mes. Bobedad cu a bini dilanti cu pregunta con ta posibel pa manera den sala di Corte di Husticia a keda presenta, tereno di Pueblo a wordo reparti na personanan cu a mustra cuanto nan stima Mike y Benny.
Den nos ultimo edicionnan cu luho di detaye nos a splica con mundo ta yora, con hamber y miseria ta azota hende, cu ta den problema serio pa produci tambe awa y luz.
Cu Mike Eman no por comprende dolor di Pueblo, pa nos ta comprensibel pasobra e pober cu e ta manipula como uno di e politiconan mas desastroso cu Aruba a conoce (si no ta e pio gobernante cu Aruba a conoce) no ta nada dificil pa hende mira.
Mike ta biba den su Penthouse cu bista riba lama, pa asina e por vigila e costa Venezolano cu un dia e kier a uni na e costa di Aruba hunto cu su amiguito Nicolas Maduro, partner di Rusia cu awe ta mata hende y ta destrui mundo.
Esaki Mike kier a trece Aruba tambe. Partner di Nicolas Maduro cu a destrui Venezuela y a cambia e pueblo di Venezuela den un pueblo hambriente cu mester bandona su pais cu awor ta pesta cu hendenan cu ta causa susto na mundo.
Mike ta e homber cu kier a trece Citgo di Putin Aruba, cu awor lo tabata tin un refineria di Nicolas Maduro y di Putin y asina lo tabata parti di un guera, cu cualkier momento por bira mundial.
Si Mike asina bobo cu te ainda e no por a comprende cu ta e guera di su amiguito Putin di Citgo, cu ta wordo sostene dor di Nicolas Maduro na kende Mike kier a entrega Aruba, con Mike por kere cu e por goberna e pais aki?
Wega barata ta loke Mike ta hunga pa e por haya voto cu dolor di Pueblo manera ayera den e recesion di 2008 el a ciega tur hende cu baha BBO na mitar pa despues e crea uno di e pio debenan cu Aruba a conoce y cu te awor te Aruba strangula.
Berguensa cu un homber cu ta yama su mes politico di Aruba, por ta uza awa y coriente cu na tur lugar di mundo actualmente ta causa dolor y problema serio, pa kere cu e por haya voto.
Mike bo no tin cuero di cara?
Esaki ta e pregunta cu mester haci na loke ta yama su mes lider, pero solamente ta manipula Aruba cu mescos cu henter mundo mester mira con e ta bebe awa y con e ta haci cu coriente cu na paisnan grandi ta haci cu negoshinan ta cera nan porta.
Ta bon pa Mike recorda con hunto cu su grupito el a pone Aruba baila pa entrada di Citgo di Nicolas Maduro y Vladimir Putin, cu ta mata y destrui hende basta e keda na poder.
Lo ta bon pa Mike cuminsa coba poz y cumpra un burico pa e bay bende awa mientras den loke por bira un guera mundial, ta haci cu produccion di awa y coriente tin hende desespera.
Pa Mike desesperacion no ta conta. E ta den su Penthouse en espera di e momento cu e por baha gobierno pa asina e sinta y crea mas debe pa Pueblo paga. Pa asina e haci Pueblo mas pober pasobra e belasting cu Pueblo mester paga pa motibo di Mike, ta mas halto cu loke e mester paga na awa y coriente cu a subi pa motibo di Mike su compinchenan comunista cu e kier a haci doño di economia di Aruba.


text:
E ley di LTU ta consisti di un gran cantidad di articulo. Algun ehempel ta:
- Articulo 1 LTU ta stipula kende no ta cay bou di LTU;
- Articulo 3 ta stipula kende por drenta Aruba pa motibo di derecho;
- Articulo 6 ta stipula cua ta posibel permiso pa estadia;
- Articulo 7 ta regla condicion di dunamento di permiso;
- Articulo 8 ta stipula bou di cual condicion un turista por drenta Aruba;
- Articulo 14 ta regla revocacion/kitamento di un permiso;
- Articulo 15 ta regla expulsion;
- Articulo 19 ta regla sacamento for di Aruba (mas pisa cu expulsion).
Hulandesnan cu no a nace na Aruba tin mester di un permiso di estadia pa keda na Aruba, pero nan no tin nodi di paga deposito.
A base di Samenwerkingsregeling y e sentencia di Hoge Raad na Deira, tin regla mas suave pa ex Antiano. Ta admiti profesional ex Antiano drenta directamente pa traha na un compania, pa tempo indefini si e ta cumpli cu e condicion di tin suficiente entrada, un luga di biba y papel di bon conducta.
LTU no ta conta pa tur hende. E siguiente categorianan no ta cay bou di LTU:
- Personanan naci na Aruba y cu tin nacionalidad Hulandes;
- Personanan cu nacionalidad Hulandes cu tabata biba legalmente na Aruba prome cu 1 di januari 1986;
- Stranhero cu a naturalisa na Aruba;
- Yiunan di e personanan aki riba menciona cu tin nacionalidad Hulandes y cu a nace pafor di Aruba.
E grupo di persona aki riba menciona por drenta Aruba a base di nan paspoort valido. Nan por demostra cu nan ta legal na Aruba dor di mustra un declaracion di Departemento di Integracion, Maneho y Admision di Stranhero (DIMAS), nan paspoort, acto di nacemento, acto di matrimonio, y lo demas manera menciona den nos Catalogo di Producto y Servicio.
Articulo 3 di LTU ta stipula ken por drenta legalmente. Esaki nan ta:
- Personanan cu ta den servicio di un di e paisnan di Reino Hulandes of di un otro pais cu ta apunta pa un decreto nacional cu ta contene medida di maneho;
- Personanan cu ta den servicio di un organisacion internacional;
- Personanan cu prome cu 1 di januari 1986 tabata den servicio di Antia Hulandes of di teritorio insular di Aruba y a base di esey ta ricibi pensioen y e viuda di e personanan aki cu no a bolbe casa.
E articulo aki ta conta tambe pa:
- Consul y nan personal;
- Pa e duracion cu e militar ta staciona na Aruba;
- Tripulante di barco of avion militar di cierto nacion pa e duracion cu nan ta bishita Aruba y nan tin permiso di e autoridad concerni pa haci tal;
- Persona cu nacionalidad Hulandes cu a biba mas cu cinco aña sigui na Aruba cu permiso di estadia of legalmente sin permiso di estadia.
E personanan aki por drenta Aruba y keda biba, a base di nan paspoort y un prueba cu nan ta cay bou di articulo 3 di LTU.
Tin permiso pa estadia temporal. Den principio ta duna tur permiso pa estadia temporal pa un maximo di un (1 aña) y mester renob’e cada aña.Tambe tin permiso pa tempo indefini.
Un persona cu mester di permiso di estadia semper ta bin biba na Aruba pa traha, cu excepcion di esnan cu nan entrada ta consisti di interes di nan capital, pensionado, studiante y stagiair. Doño di trabou mester pidi e prome permiso di estadia y trabou pa su futuro trahado stranhero. E stranhero mester warda riba su permiso na su pais di procedencia. Ora di yega Aruba mester por presenta un paspoort valido y un asina yama inflightletter (awendia voorlopige toelating tot Aruba) y eventualmente un visa valido, si su pais tin obligacion di visa. A base di e Toelatingsbesluit actual, ta posibel pa bou di un cantidad di circunstancia exonera e obligacion di visa.
Ta otorga un Prueba di regreso ora bo peticion pa un siguiente permiso ta den proceso na DIMAS y bo mester bandona Aruba pa un cierto periodo, of si bo ta desea di haya exoneracion di obligacion di visa y bo tin un permiso valido.
Si bo kier biba temporalmente na Aruba como studiante of stagiair, bo mester haci un peticion pa permiso pa por haci esey. Bo mester tin e permiso aki prome cu bo por cuminsa studia of core stage na Aruba. E permiso aki no ta permiti bo traha na Aruba. E permiso ta valido pa e periodo di bo estudio of stage pero nunca mas largo cu un aña.
Pa trahado domestico cu ta keda biba na e cas unda cu e ta traha como tambe pa pensionado y esnan cu ta biba di interes di nan capital tin regla special.
Peticion pa permiso
Pidimento di tur e permiso y declaracion meciona ta sosode door di yena e formulario destina pa esaki (formulario pa peticion) y entreg’e na Departamento di Integracion, Maneho y Admision di Stranhero (DIMAS). Paga tino! Bo mester haci un cita na DIMAS pa entrega e peticion personalmente y si ta necesario pa duna un splicacion.
Deposito
Ora di bin biba na Aruba ta exigi tambe un deposito. E suma di deposito ta depende di e pais di procedencia.
E suma mester ta suficiente pa por cubri e biaha bek pa e pais di procedencia y pa paga eventualmente otro debenan di e persona na Gobierno. Mester paga e deposito ora di haya e permiso di estadia.


text:
KRALENDIJK – Diferente outomobilista a remarká ku kaya Papa Cornes den su totalidat ta rekeri atenshon urgente, esaki debí ku e kaya ta smal i ku rant di kaya haltu i tur na buraku. E kaya aki ta hopi usá pa diferente trùk, entre otro esnan ku ta trafiká den e área pa bai Landfill, LVV i/òf fábrika di blòki. Dos vehíkulo ta kasi imposibel pa pasa banda di otro sin un di nan baha for di kaminda. Aparte ku e rant di e kaya ta poko haltu, tin buraku tambe. E hendenan a pidi pa saka potrèt pa duna un bista di e sitio i pa esnan konserní hasi algu na e situashon. Den pasado a drecha e krusada di kaya Papa Cornes i Hanchi Amboina pa awa no keda para ora ku awaseru kai, pero e situashon a keda meskos i ta tribi di bisa ku e la bira pihó ya ku awa ketubai ta keda para i no ta sigi bai. Meskos ta pidi pa outomobilistanan tene kuenta ku e velosidat.
Riba potrèt e área kaminda ta rekerí atenshon pa e situashon di e kaya.


text:
Emirto (Mirto) Martis ta duna hóben i adulto lès di kuarta i kitara na skol Maria Auxiliadora na Sta Maria. Ta trata di lèsnan grátis komo su kontribushon na komunidat. El a konta nos ku e no ta un kitarista pero el a bai lès serka Win Prudencia. Mirto su yu tabata bai lès promé i e tambe a disidí di sigui lèsnan. Mirto a menshoná e tempu ei Fecco Gomes, Wan Camelia, Bencho Schoop, John James Willekes, Ronchi Matthew, nan tur tabata den klas huntu. I Mirto tabata bon den teoria ounke e tabata mas den kantamentu. Despues ku e kurso a kaba kada ken a bai riba nan mes i Mirto a disidí ku e ta sigui pa siña mucha músika. E ta masha kontentu di por mira hopi di e muchanan ku a pasa serka dje. El a menshoná Royston ku ta toka ku Randal Corsen, Clinton Hato kantante fama kua progresá hopi ku mihó piesa asta di Kòrsou. Kirindongo basista na Ulanda, Omar Sling ku su Viva Kids, Francis Sling ku ta mas den pintamentu awor aki i asina e por sigui menshoná mas ku a haña lès serka dje. Mirto ta kontentu ku su espíritu a kontagiá e muchanan ku hopi a sigui i ta kosechando éksito banda ku nan ta aportá na kultura di Kòrsou.
Duna bèk na komunidat
Mirto ta den Legion di Maria i un di e eksigensianan ta pa por hasi 2 ora di trabou pa siman i den reunion tin di reportá kiko ta bo kontribushon e siman ei pa komunidat. Por a skohe pa bishitá hende malu na hospital, hasi hospital i diferente obra mas. Pero Mirto a tuma e dos oranan djasabra mainta pa e siña mucha. E ta trein e muchanan di mitar di 10 pa mitar di 12.
Les pa adulto i hóben
E ta kòrda ku ta Stanley Ignacio a hink’é den e kos aki. E ta kòrda ku Stanley a bin serka dje den e cafe na Mangusa ku e ta bishitá tur mainta. Stanley sa ku einan semper Mirto ta. Promé ku covid e no tabatin masha interes i ora covid a dal aden tabata pió. Pero ora Stanley a aserká su interes a lanta bèk i el a aseptá mesora pa e hasié. Asina nan a forma e grupo di adulto i hóbennan i ta bayendo masha bon. El a bisa ku e ta sali su kas kontentu pa duna e lèsnan i e ta mirando e interes di e hóben i adultonan den e lèsnan.
Kitara mas difísil i kuarta mas fásil
Riba e pregunta di kua instrumènt ta mas difísil, Mirto ta kere ku sigur Kitara miéntras kuarta ta esun mas fásil. Ku kuarta no ta usa masha dede i asta ku 2 dede ta saka muzik. Mayoria mucha ta kuminsá ku kuarta. Mirto mes ta konsehá e muchanan kuminsá ku kuarta i despues por sigui pa kitara. Ounke e kitara ta esun mas mihó pasobra bo mes por toka pa bo mes i animá bo mes.
Importante pa siña un instrumènt
Ta importante pa un hóben por siña un instrumènt for di chikí. Esaki ta yuda e hóben desaroyá su mes. Siñando instrumènt ta kita e hóben for di kaya i ta hinka algu positivo den dje. E muzik ta hasi algu pa dominá e hóben sigur. E muzik ta laga e hóben trankilisá tambe.
Idea ku a haña hopi akohida
Stanley Ignacio manera Mirto a menshoná ta esun ku a hink’é den e kos aki. El a splika ku ta algu ku a kuminsá masha simpel pero a bai den grandi masha lihé. E ta kòrda ku den su programa di radio un persona a yam’é i a bis’é ku e tin hóben ku ke toka kitara pero e no tin moda di kumpra kitara. Stanley a menshon’é den su programa i sin pensa el a kuminsá haña kitara i kuarta un tras di otro. El a haña kuarta den nan kaha ku nan yunan tabata usa. I asina el a haña diferente kuarta i kitara. Stanley a aserká Mirto pa mira si por hasi algu. Asina el a dal den Mirto na Cafetaria di Mangusa i el a logra konvensé hopi lihé pa e lèsnan. A anunsiá e lèsnan entre otro den EXTRA i a haña muchanan. Na kuminsamentu e interes tabata poko slou pero despues el a kue su rumbo te awor tin 15 hende ta sigui e lèsnan serka Mirto.
Danki na tur ku a kooperá
Stanley ke gradesí tur ku a kooperá di un manera òf otro ku e opsekio spontáneo aki. Tur loke el a haña tabata den bon kondishon. I asina tur mucha por a haña kitara i kuarta pa nan trein kuné. Nos konosé hopi artista grandi aktualmente ku kisas no ta ni duna gradesimentu na loke a haña serka Mirto, pero ta aki nan a kuminsá i bira grandi i awendia nan ta rònt mundu sakando kara di Kòrsou. Stanley mes ta papia ku e personanan ku ta sigui e lèsnan hopi bia i el a lansa e idea pa lanta kor. Hopi di e profeshonalnan grandi i ku ta awendia instruktornan di músika, ta den kor nan a kuminsá i nan a sigui perseverá i a bira kaminda nan ta. Mañan ta nan por ta e ‘role model’ i e grandinan ku ta representá Kòrsou na otro pais. Esei ta nan deseo segun Stanley i nan lo sigui traha riba dje. Ya nan a kuminsá trein kantikanan di misa pa por duna presentashon.
Un bon lider no ta wak su mes
Tendiendo Stanley papia di nos tabata interesante pa sa si e ta toka instrumènt. El a bisa ku su intenshon i ta pa toka pero komo lider bo tin di wak pa otro bai dilanti. I esei ta su meta semper, den su trabou mes di korant kuantu di esnan di awendia ta serka dje nan a siña. Pe esaki ta lag’é sintié bon pasobra el a yuda otro bai dilanti, perseverá i bira grandi. Un bon lider no ta wak su mes pero ta wak otronan.


text:
E boeing 747 di KLM a baha pa delaster biaha na Sint Maarten. (VIDEO)
Turista i opservadónan di avion por a disfrutá pa delaster biaha di e bista ikóniko, na momentu ku e boeing 747 blou di KLM riba Maho Beach na Sint Maarten. E playa chikí ku ta keda na un par di meter di distansha for di e kuminsamentu di e pista di aterisahe di Princess Juliana Airport. E pilotonan di e avion ku ta baha riba e pista, mester baha e avion na e kuminsamentu di e pista, pasó e pista tin un largura di apenas 2300 meter. Pues e ta hopi kòrtiku, sigur pa avionnan manera un boeing 747. P’esei nan tin ku baha hopi abou riba e playa, loke a hasi e lugá hopi popular. E último aterisahe di e jumbo a hala hopi mirones riba e playa i por a mira esaki tambe via e webcam di e aeropuerto. KLM ta stòp di bula ku boeing 747 i ta saka e avionnan for di nan ruta pa Sint Maarten. E último avion a baha djabièrnè banda di sinkor di atardi. For di djadumingu awor KLM lo kuminsá manda avion airbus 330 pa e isla di Sint Maarten.


text:
[:en]
Kerido amigunan di EM,
Meta prinsipal pa publiká nos noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú i nos bienestar den kontakto ku naturalesa.
Kiko ta anti-oksidante?
Anti-oksidante ta un grupo di molekül ku ta kapas di stroba oksidashon di otro molekül. Den nos kurpa tin varios nutriente ta sirkulá na un manera natural dor di e propiedatnan di anti-oksidante. Tambe nos kurpa ta produsí enzimanan anti-oksidante pa kontrolá e kadena di reakshon di e radikalnan liber.
Nos kurpa ta produsí sierto tipo di anti-oksidante, pero otro no. Dje otro banda, e produkshon natural di anti-oksidante dor di nos kurpa ta baha, segun nos edat ta subi.
Bo tabata sa ku na edat di mas o menos 40 aña bo kurpa ta stòp di produsí anti-oksidante?
Anti-oksidante ta hunga un ròl signifikante den nos salú, pasobra nan por kontrolá kon lihé nos ta enbehesé dor di kombatí e radikalnan liber.
Life begins at forty?
Pues na e edat ei e radikalnan liber tin tur oportunidat di hasi i deshasi. Esei ta enserá ku nos kurpa por bira mas ásido i malesa ta manifestá mas lihé i mas fasil.
Sigur ta ku na e edat ei ta kumbiní nos pa bai kuida nos kurpa mas mihó i mas konsiente.
Promé ku tur kos, no ta nesesario warda te na e edat ei.
Kiko ta e trámitenan simpel ku nos por hasi?
E anti-oksidantenan mas konosí ta e.o. vitamina C i E i beta-carotene.
Varios fruta i bèrdura ta kontené anti-oksidante.
Kalidat di nos fruta, bèrdura, karni, galiña, webu etc. a baha enormemente. E kantidat di elemento di rasko i anti-oksidante ku nan tin ta mínimo.
Esei ta kondusí en grande na e tantísimo malesa i desbentaha di salú ku ta eksistí awendia.
No ta nada straño ku kanser, diabetes, obesitas, problema ku nir, tripa, higra i tambe problemanan di serebro i mental ta na òrdu di dia.
No ta straño tampoko ku gastunan médiko ta subi ketu bai.
Tur esakinan ta resultado di un estilo di bida deskabeyá. Uso di kímiko sintétiko, pèstisida, antibiotika, GMO etc. ta kondusí na tur esaki. Un estilo di bida ku no ta duradero.
E úniko salida, e úniko solushon ta pa nos ban bèk na naturalesa.
E konsepto EM, e estilo di bida di EM ta kumpli ku e kambio aki na mil maravia.
1. Nos por kuida i kultiva bestianan salú ku EM
2. Añadi antioksidante, vitamina i enzima na nos kultivo i bestianan ku EM
3. Laba i prepará nos kuminda ku EM
4. Mehorá nos medio-ambiente pafó i paden di kas ku EM (airu, awa, suela etc.)
Tur esaki na un manera sostenibel/duradero.
Pa mas informashon bishitá nos wèpsait www.hummingbirdfeather.com i/òf nos Facebookpagina di EMCuraçao.
Nos ta alkansabel telefónikamente na 747-1893 òf 516-5782.
Un kordial saludo,
Sandovar & Rina[:]


text:
KRALENDIJK – Te ku un próksimo aviso, e ofisina di seguro di kuido, Zorgverzekeringskantoor BES (ZVK), no ta manda niun pashènt di Boneiru pa tratamentu médiko na Dr. Horacio Oduber Hospital na Aruba. A tuma e desishon aki relashoná ku e atake sibernétiko, ku a afektá hòspital di Aruba. Segun ZVK, luna pasá e hòspital di Aruba, Dr. Horacio Oduber Hospital a bira víktima di un atake sibernétiko. Piratanan di kòmpiuter ‘Hackers’ a drenta e sistema digitalisá di e hòspital i a paralisá esaki por kompletu. Esaki tabatin komo konsekuensia ku komunikashon interno di e hòspital a bira imposibel. Te asta mester a hasi un apelashon riba direktor di Fundashon Mariadal, Dr. Giovanni Frans, ku ta miembro di e tim di kalamidat di Dr. Horacio Oduber Hospital, pa duna asistensia. Komo ku Dr. Frans ta konsiderá ku tin muchu riesgo pa manda pashèntnan di Boneiru pa Aruba pa tratamentu médiko, el a duna konseho na ZVK pa para tur traslado médiko te ku un otro aviso. Banda di esaki, Dr. Horacio Oduber Hospital, pa motibu di e situashon ku a surgi, a disidí di limitá su mes na solamente atendé kasonan di emergensia. Esaki a kousa un lista largu di espera di pashènt di Aruba mes. Pesei a opta pa no tuma pashèntnan djafó.
Radio Live 99.9 FM por a komprondé ku pa motibu di e mudansa resien, hòspital nobo di Kòrsou, ‘Curacao Medical Center’ (CMC), tampoko no ta tuma pashènt djafó.


text:
Ministerio konserní
Hustisia
Promé Minister/Minister di Hustisia Gilmar Pisas a sinta na mesa ku NAPB i Guia di Nashonal Sentral Buro INTERPOL Kòrsou
Publiká riba 01 Òktober 2021
Willemstad – Promé Minister/Minister di Hustisia Gilmar Pisas a sinta na mesa ku NAPB i Guia di Nashonal Sentral Buro INTERPOL Kòrsou. dia 30 di sèptèmber 2021.
E tópiko ku a keda tratá ta relashoná ku e posishon húridiko di e empleadonan di INTERPOL Kòrsou.
Promé Minister a keda asesorá pa e sekretario general di e Ministerio di Hustisia sra. Desiree Lai-Promes. Di parti di NATB tabata presente e presidente sra. Thaise Isidora-Lo-a-Njoe i e miembronan di bestür di NAPB srs. Howard Luckert, Maikel Stokkel i nan konsehero sr. Ronaldo Abrahams.
Di parti di INTERPOL Kòrsou tabata presente e directeur suplente sr. Prisco Francisca.
E reunion a kana den un bon esfera kaminda Promé Minister a duna tur espasio nesesario pa skucha esnan presente.
Ministerio konserní:
Hustisia


text:
Danki pa contribui den e recaudacion di fondo pa Partido
Despues di e acogida exitoso di rifa di Partido MEP pa recuada fondo y alaves contrui na un instancia na Aruba, Partido MEP a entrega premionan na e feliz ganandonan. Diadomingo 31 di october, durante e evento di famia na unda cu señora Evelyn Wever-Croes un biaha mas a wordo aclama como Lider di MEP, a tuma luga e sorteo di e rifa pa recuada fondo pa Partido MEP. Y di biaha tambe e ganadonan a bira conoci. Total 13 mil florin ta wordo reparti den 5 feliz ganado.
E siman aki, Presidente di Partido y Parlementario señor Ricky Hoek, Parlamentario Darlaine Erasmus y Candidato Michella Steenvoorde-Lacle a entrega e premionan na e ganadonan kendenan a keda contento no solamente di a contribui na nos rifa pa yuda Partido, sino tambe pa a gana. Por menciona acerca cu un ganado, na su turno, a entrega bek su premio na partido pa asina partido yuda un cu ta den necesidad y asina Partido MEP a haci tambe.
Lider di Partido MEP, señora Evelyn Wever-Croes den nomber di Partido MEP, un biaha mas ta gradici tur esnan cu un biaha mas a sostene nos Partido prestigioso.


text:
Ballast -
- Palo pa tene un pis stabil pa asina no perde hopi awa.
- Technologia pa tene submarinonan balansa bou di awa.
Banja di Maria - Un manera pa keinta of herbe algo rond di 100 grado celsius husando un systema di pone un weya chikito den un weya grandi cu ta yena cu awa. English: Bain de Marie
Baranka - Un piedra grandi cu un persona no por movele su so sin assistencia di un otro persona of sin herment. English: Boulder
Barbulet - Un insecto cu hala colorido. English: Butterfly
Bashaka - Fruminga Grandi English: big ant
Bichi - Un bestia largo den statura cu ta biba bou di tera. English: Worm
Blachi - Papel English: Paper
Blachi di mata - Un objeto organico plat color berde, cora of bruin, cu ta pega na un taki di mata. English: Leaf
Bringamosa - Un mata cu ta yena cu sumpiña cu tin un tipo di veneno den dje, cu ta causa irritashon na ne parti di curpa affecta. E persona ta hanja gana di grawata e parti affecta. E mata por krese te cu 1 meter y mei halto y e ta saca flor color blanco. English: Cnidoscolus urens
Briol - Ora un persona no por alcansa un objeto aunke ela mik bon; E hungador aki ta briol om, tur su balanan ta faya gol.


text:
En conexion cu e pandemia mundial di e Corona Virus COVID-19, Directie Natuur en Milieu (DNM) kier a conscientisa nos comunidad tocante e importancia di awa.
Tur hende mester evita contagio cu e virus door di laba man frecuentemente cu awa y habon pa 20 seconde. P’esey den cuadro di Dia Internacional di Awa cu a celebra riba 22 di maart, DNM ta pidi pa pone atencion riba uzo di awa como parti esencial di labamento di man.
Gobierno di Aruba, tur instancia y nos comunidad en general mester sigui e instruccion oficial y guia di Organisacion Mundial di Salud (World Health Organization –WHO). E organsacionnan internacional y local ta urgi pa laba man bon pa asina evita cu ta transmiti e virus. Pero no ta tur hende tin facilidad pa laba man cu awa manera indica pa Organisacion Mundial di Salud (World Health Organisation-WHO).
Hecho ta cu mundialmente tres biyon di hende no tin acceso na e facilidadnan basico pa laba man na cas. Haciendo awa accesibel pa cas di hende ta yuda reduci infeccion, mortalidad y ta avansa realisacion di e metanan di desaroyo sostenibel (SDGs).
Nos ta fortuna cu aki na Aruba tur cas tin conexion di awa ariba e sistema di WEB y ta dispone di awa potabel. Ta solamente algun cas cu pa un of otro motibo financiero of personal no tabata tin servicio di awa y otronan cu pa motibo di a comete acto ilegal no tin conexion.
Nacionnan Uni, paisnan miembro, como tambe Aruba a cancela tur actividad na unda hende ta aglomera pa evita un epidemia. P’esey awe nos ta refleha riba e importancia di awa y con nos mester ta responsabel. Hunto nos tin un rol di keda safe den e temporada di crisis aki. #safehands #safehandschallenge. Feliz dia Internacional di awa 2020.
E video di Departamento di Salud Publico DVG ta mustra con pa laba man cu awa y habon na e forma corecto:


text:
Internacional: E mucha a wordo cera den un cas na Alemania dor di su propio mama. Afortunadamente e no tin indicacion di maltrato y desnutricion, pero tin etapanan di desaroyo cu e no a logra desaroya manera con pa subi trapi.
Imagina un mucha di 8 aña pa cual casi 7 aña e la keda cera den un camber. E motibo pakico mucha aki a keda cera dor di su mama y su welonan ta desconoci.
E mucha a wordo libera den luna di september cu a pasa, aunke cu ta te awor e historia aki ta sali na cla. E emocion di e pueblo y Alemania completo tabata enorme
E caso di e mucha como un desapareci no tabata un caso desconoci, pues ya caba 2 aña pasa tabata tin e prome denuncianan di e paradero di e mucha.
E victima di solamente 8 aña di edad a wordo duna na un famia. E sa lesa , skirbi, conta apesar cu e no a bay ningun scol durante su añanan cera den e camber.
“E mucha muher por papia y cana pero tin aspectonan fisico motorico cu ta falta por ehempel casi e no por subi trapi su so”, asina e fiscal cu ta encarga cu su caso a afirma.
Profesionalnan psicologonan cu ta atendiendo e caso ta teme cu e tempo largo cu e la keda cera por causa traumanan a largo plazo.


text:
Di konosementu Di arjángelsk, Conexion lugá Di its Den liña Sin
Bo kier sa ta un Persona interesante, charla ku e
Ora ei arkjnguelsk topa na Nos lugá, ib, sin registro, Ta ideal pa eAkinan, milnan di persona a Komunika ku otro, i hopi Di nan komun ta un Nenga, na reuni ku par Pa un relashon grave. Pa e, nos krea e Plataforma pa e hendenan ta Reuní, i e kurason bati nan. Tambe ta fásil haña hendenan Interesante hasi nobo amigunan bai Kuminsá na relacionnan ku su sosionan. Si no ta mira ningun Hende banda di dje, e No ta nifiká ku nobo Amigunan no a pasa. E moderators ta sperando ansiosamente Banda di capacidad di informashon Kontenido na e sitio ib Di its di arjngelsk, pa Evitá kualke problema ku e Communication entre e usuario.
Hasi tur nan esfuerso pa Mehora nos plataforma
E cuestion tin prueba e Kumplimentu i capacidad di dat tresí.
Esaki ta sigur pa mira Si e obtendrá e oportunidat Pa sigui un bida. Implementa coleccion gusta interlocutor, manda Un mensahe.
Ku e comunidad ta uza Lugá solamente promové e transparensia I di dignidat, por ta Asina, release e formulario i Subi di voto.
Lihé mira nobo mensahe di Otro usuario, pasobra henter mundu Ta haar ku vários interlocutores. Entre públiko, mi sin duda Topa su miembronan, meskos ku E hendenan na relacionnan sera. No tin mester di spera Bai kuminsá na kuater awor.


text:
ELEKSHON 2016 : Anthony Godett ta protestá ku firmamentu di lista no ta kana bon.
Den un karta dirigí na Konseho Supremo Elektoral riba djasabra (e promé dia pa sostené lista), lider di Frente Obrero Liberashon 30 Mei a mustra su mal kontentu pa e manera kon e proseso pa sostené lista a kana. Na: Konseho Supremo Elektoral Pa medio di drs. señor Raymond Pacheco Romer Roodeweg Kòrsou, 20 di ougùstùs 2016-08-20
Tópiko: PROTESTA NUMBER 1.
Partido Frente Obrero pa medio di esaki ta protesta lo siguiente.
Partido Frente Obrero a konstatá ku durante votashon : 1. No(t)a menshoná number di identidat di e votadó; 2. Ku no ta bisa na bos haltu nòmber i fam di e votadó; 3. Ku ta violá e lei di elekshon 2010. No. 87, dor di hasi uso di un buzon di karton pa depositá nan voto. Esaki ta violá artíkulo 51 di e lei di elekshon!
Partido Frente Obrero a base di e loke ta ariba deskribí ta depositá su promé protesta durante preelekshon di dia 20 di ougùstùs.
No ta ekskluí e posibilidat, ku si tin mas kaso ku ta violá e lei di elekshon, ku nos lo registrá i protesta pa medio di e sistema aki.
Atentamente,
Anthony A. Godett Sirbidó/lider polítiko


text:
Gas inerto
Un gas inerto ta un gas no-reaktivo ku ta wordu husá durante systhesis kímiko, analysis kemikal, of preservashon di materialnan reaktivo. Gasnan inerto ta selekta pa situashonan spesifiko kaminda nan ta funkshonalmente inerto pasobra e kosta di e gas anto purifikashon di dje ta normalmente un konsiderashon. Neon i Argon ta e gasnan inerto mas husá pa situashonan kímiko i archival.
Otro ku gasnan nobel, un gas inetro n ta nesisitamente elemental anto ta hopi biaha un gas kompondo. Manera e gasnan nobel nan tin de tendensia pa inreaktividat dor di nan parti pafó di elektron valence ku ta kompleto den tur gasnan inerto.Esaki ta un dendensia i no un regla, anto tin sierto eksepshon ku asta gasnan inerto por forma kompundo.


text:
Un ordenansa nacional (ley) por tin consecuencia drastico pa e ciudadanonan. Por ehempel un comportacion por bira castigabel, impuesto por subi of por bin cambio den e procedura di eleccion pa medio di un ordenansa nacional. Den capitulo V di Constistucion di Aruba ta para tur e stapnan cu un proyecto di ordenansa nacional mester pasa prome cu al fin e bira un ordenansa nacional. Tur esaki pasobra ordenansa nacional ta trata asuntonan cu ta delicado.
E procedura ta casi igual ora ta trata proyecto di ley (ordenansa nacional) cu miembronan di Parlamento ta inicia.


text:
Matrimonio
-
Matrimonio pa esnan biba na Aruba
Tur persona cu kier casa, mester duna esaki di conoce na Censo y Registro Civil (burgerlijke stand), e asina yama dunamento di man.
Despues di diescuatro dia cu a duna man (a registra na Censo e intencion di matrimonio) e casamento por tuma luga (articulo 62 insiso 1 BWA).
-
Matrimonio pa esnan cu no ta biba na Aruba
Aruba a bira un luga ideal pa parehanan casa door di su ambiente romantico, idilico y e manera relaha di bida. Aruba ta un di e destinacionnan faborito den mundo pa casa. Hulandes y stranhero por casa na Aruba, aunke cu nan no ta inscribi na censo di Aruba.
Si bo tin plan pa casa na Aruba, bo mester cuminsa prepara na tempo. Tin formulario y/of documento cu mester ta entrega na tempo na e Oficina di Censo di Aruba. Tambe mester tene cuenta cu e terminonan legal vigente cu tin na Aruba.


text:
ORANJESTAD,Aruba
Parlamento di Aruba a aproba e presupuesto di emergencia pa resto di aña 2020, como tambe autorisacion na Gobierno pa bay fia 1.3 biyon di florin. Gobierno a indica cu parti di suma aki ta destina pa duna alivio y sosten financiero pa esnan cu a perde trabow, trahadornan independiente y empresanan mediano y chikito. “Nos fraccion ta apoya e sosten financiero, pero ta haña cu esaki mester ta dirigi cu criterionan specifico y bou un maneho of supervision estricto. Loke cu Gobierno a presenta no ta cumpli cu e exigencianan aki,” asina parlamentario pa fraccion di AVP, Sr. Richard Arends, a declara.
“Gobierno a aplica parcialmente un scenario calcula pa Banco Central: Gobierno no a reduci su gastonan compara cu e presupuesto inicial – e concepto prome cu e crisis relaciona cu e coronavirus. Tampoco Gobierno a presenta un plan di likides di e fondo di seguro medico (AZV), ni di e fondo di seguro social (SVB). Gobierno a tene cuenta cu estimadonan basta amplio cu parce mas un carte blanche,” Sr. Arends a splika. “Gobierno a presupuesta inversion na valor di 40 miyon di florin, pero no a duna un indicacion di ki tipo di inversion ta papiando di dje, ni den ki termino.”
Parlamentario Arends ta di opinion cu e sosten financiero mester a wordo aloca den un fondo special cu un presupuesto separa y cu un control pa e alivio yega unda e mester yega y pa e tin efecto. E fondonan aki mester wordo usa eficientemente y e sosten brinda mester ta efectivo, pero tambe totalmente depolitisa. “Gobierno a opta sinembargo pa aloca e suma aki bou ministerio di Asuntonan Social. Esaki ta ensera cu un trahador independiente of un comerciante mediano y chikito mester pasa door di un procedura similar na ora cu un persona ta pidi onderstand pa haña e sosten necesario,” e la splika. “Departamento di Asuntonan Social simplemente no tin e conocemento den cas pa por brinda guia na empresanan como cu no ta nan area di maneho. Ademas e proceso di aplicacion pa ricibi sosten financiero ora bo perde bo entrada como trahador a bira un laberinto burocratico contrario na loke a wordo anuncia inicialmente.”
Fraccion di AVP lo a prefera di duna un apoderacion teniendo cuenta cu caida di nos economia te cu mitar di aña enbes di un paralisacion te cu final di aña manera cu Gobierno a propone; y cu e alivio ta sali di un fondo separara y cu un structura di supervision. Pero Gobierno no tabata tin oido pa esaki. Segun Parlamentario Arends, implementacion den fase lo por hasta agilisa e proceso di aprobacion den Conseho di Minister di Reino, pasobra pa por subi mercado internacional of pa por fia di Hulanda bo mester di e aprobacion ey. Como cu fraccion di AVP ta haña si cu e sosten financiero na e momento aki ta necesario, no kier a duna objeccion na e presupuesto y a abstene.
“Cu e fiansa grandi aki e debe nacional ta aumenta di 4.3 pa 5.6 biyon. Si e aumento di 30% aki ta suficiente nos no sa, p’esey mester keda semper cu e posibilidad pa por stuur. Gobierno no a presenta un plan economico pa empresanan cu mas di 50 empleado, ni tampoco un maneho pa jumpstart e actividadnan cu nos ta conoci cu nan, pero tampoco pa diversifica nos economia bou di e realidad nobo cu mundo ta bibando aden,” Parlamentario Arends a finalisa bisando.